One-stop textile printing solution - WER\nEhunen inprimatzeko soluzio bakarrekoa\nBizitzeko baldintza hobetzeko moduan, jendeak arreta gehiago jarriko du edertasunaren, moda motaren arabera. Jantziko ditugun arropa erosotasunaz gain, diseinu-estilo ezberdinak ere baditugu jantzi-material horientzat, irudiak edo koloreak jantzi osoa jantzi eta jantzi edo arropa bihurtzeko. Prozesuan zehar, ehungintza-inprimagailua behar dugu lan hau egiteko, kolore edo irudiak ehundutako ehundura osoan inprimatzeko, esate baterako, ehuna edo kotoia, dacron, liho, zetazko, poliesterrezko, kutxazain, eskuoihalaren.\nWER-CHINA ehungintzarako inprimagailuak diseinatutako irudiekin hainbat motatako materialak inprimatu ahal izango ditu, tinta iraunkorrak eta hutsunearen erresistentzia bermatzen duten sublimazio tintak erabiltzen ditu.\nWER-CHINA larruzko inprimagailu bost modelo desberdin eskaintzen ditu: WER-EB1802T ehungintzarako inprimagailua WER-EB2502T ehungintzarako inprimagailua, WER-EP1802T ehungintza inprimagailua, WER-EP2502T eta WER-EP3202T ehungintza inprimagailua.\nEtxe bakarreko ehungintza inprimatzeko irtenbide\nabiadura handiko funtzio anitzeko inprimatzeko makina konponbideetarako WER-EW1902\nOne-stop larruzko inprimatzeko irtenbide\nOne-stop aparatuaren panelak inprimatzeko irtenbidea\nOne-stop Home Decoration inprimatzeko irtenbidea\nOne-Stop Pen inprimatzeko irtenbidea\nOne-stop PVC inprimatzeko irtenbide\nkalitate handiko kamiseta digital inprimagailua / DTG merkea jantzigintza inprimagailua 2018 kamiseta inprimatzeko WER-ED6090Terako\nWER-ED6090UV formatu handiko funtzio anitzeko tintazko plastikozko plastikoa 3D zeramikazko teila UV inprimagailua\nA3 tamainako aluminiozko metalezko inprimatzeko inprimagailu laua WER-E1080UV\nbereizmen handiko abiadura handiko tintazko inprimagailu digitalaren inprimagailua, ricoh gen5 inprimatuaren burua, UV Marrazlea WER-G-3200UV\n2018 UV led apaingarri inprimagailu a4 dtg kamiseta logo printing machine for sale WER-E1080T\nTxikia / eskaera handia kamiseta makina osoan inprimatzeko makina WER-EW160


Aritza Kultur Elkartearen ikerketen ondorioz frankismoak 1936ko gerra zibilean fusilatutakoen eta errepresaliatutakoen izenak ahanzturaren zulotik atera dituzte.\nVILLABONAKO UDAL ARTXIBORA sartu zirenean, ikerlariak harri eta zur geratu ziren bertan aurkitu zutenarekin. Gezurra badirudi ere, frankistek ez zuten garbiketarik egin trantsizio aldiko urte nahaspilatsuetan, eta gerra zibileko zientoka dokumentu, karpeta eta txosten konprometigarri hautsa pilatuz egon dira bertako apaletan. “Baina sinestezina zera da, dozenaka urte hauetan inork ez arakatzea paper horiek”, dio Esti Amenabarrok.\nAmenabarro pedagogoa da eta Villabonako Aritza Kultur elkarteko kidea, Karlos Almorza historialari eta Pello Aranburu argazkilariarekin batera. Euskal Memoria fundazioaren eskariz hasi ziren 1936ko gerran herrian gertaturikoa ikertzen.\nGarai hartan 50 bat villabonatar hil zituzten, horietako asko frankistek fusilatuta. 1936ko azaroaren 15ean 24 lagun hil zituzten Beran, “heriotzaren karabana” batean. Haien artean Villabonako bost zeuden. Daniel Arrillaga, Cipriano Cardenal, Juan Echenique, Maximino Erostarbe eta Adrian Quintana abertzaleak ziren, politikoki aktiboak, EAJko alkate izandako Valeriano Saizarren taldekoak. Irailaren 29an atxilotu zituzten eta Tolosan hainbat egunez giltzapean egon ostean fidantza ordainduta irten ziren. Ez zien askorako balio izan. Hilabeteren buruan berriz atzeman eta Tolosako beste presoekin Donostiako Ondarretara aldatu zituzten; hurrengo egunean aske geratu ziren.\nOndarretan, “aske” uztea, fusilatua izatearen eufemismoa zen. Oiartzun, Hernani, Bera… ia gauero abiatzen zen heriotzaren karabanaren bat hiri turistikotik barrualdeko herriotako zoko ilunetara. Cipriano Cardenalen ilobak beti jakin izan du bere osaba Berako hilerrian sartu zutela. Txikia zela amarekin joaten zen loreak uztera, eta behin, hango lurperatzaileak anaiaren kartera eta gerrikoa zituela ikusi omen zuen amak.\n2012ko abenduan Aranzadi Zientzia elkarteak indusketak egin zituen Berako hilerrian. Horma baten ondoan zazpi lagunen hilotzak azaldu ziren, frankistek duela ia 80 urte utzi bezala, eskuak bizkarrean loturik. Lurrazaletik metro erdi eskasera zeuden, norbaitek ahanztura noiz zulatuko. Aritza Kultur Elkarteak bost villabonatarren izenak berreskuratu ahal izan ditu, baina beste askok ez dute aukera hori izan. Ehundik gora dira Beran lurperatutakoak, baina ezinekoa da guztien berri jakitea, urbanizazio planek eta hondeamakinek irentsi dituzte hezurrak. Bide Ertzeanek kantatu bezala, hil gabeko hilotzen loreak sortzen dira orain lur horretan.\nVillabonako artxiboko altxor dokumentala Frankismoaren aztarnak arakatzen liburuan publikatu zuten Aritzakoek, baina analisi historikorik egin gabe, dokumentu bakoitzaren interpretazioa baino ez. “Ados, udaletxean zer dagoen badakigu –esan zuten Amenabarrok eta bere kideek– baina orain gai bakoitzaz gehiago jakin behar dugu”. Ikerketarekin aurrera jarraitu zuten eta Ferrolen, militarren artxiboan, hildako guztien eta beste askoren datuak aurkitu zituzten; ehundaka orrialdetako espediente mardulak. Segi zuten artxiboak arakatzen eta testigantzak jasotzen –40 elkarrizketa inguru egin dituzte–. Azkenerako, lan horrek fruitu ugari izan ditu.\nHala, 2013an Amasako hilerriko panteoi batetik lau pertsonen gorpuzkinak hobitik atera zituzten, 1936an Tolosan “armetatik pasata”, parrokia-liburuan jartzen duenez. Hilarriko plakan fusilatu bakarraren izena ageri zen, orain denak daude. Bestalde, Belharra produkzio etxeak dokumentala egin du Bertha Gaztelumendi zuzendari eta Xabier Urmeneta gidoilari direla; horretarako Villabonako ikerlarien lana izan dute oinarri. Dokumentala Gipuzkoako Foru Aldundiak sustatu du eta beste herrietara estrapolatu litekeen ikus-entzunezko pilotua da. Bertan, ikasle gazteak ageri dira zaharrenei gerraren ondorioez galdezka herriko toki esanguratsuetan.\nIkerketaren ondorioz nagusietako bat hauxe da: Villabonako Udalaerabat lerratu zela Francoren alde. Ezdira gutxi udaletik herritarren kontraegindako txostenak, asko Juan Barbé alkate falangistak sinatuak.\n“Ez genuen nahi gai hau gu hiruron kontua soilik izatea, eta hasi ginen pentsatzen ea nola transmititu herritarrei sortutako jakintza guztia” dio Amenabarrok. Pasa den udaberrian erakusketa jarri zuten martxan udalak eta aldundiak lagunduta, esku artean zutena modu dibulgatiboan zabaltzeko, batez ere ikastetxeei begira. Hasieran 15 egunerako pentsatua bazegoen ere, beste hiru astez luzatu behar izan zuten. 700 pertsona igaro ziren erakusketatik, paneletako argazki eta dokumentuen peskizan: gerran gertatutakoaren jakinminez batzuk, hainbeste hildako eta itsukeria izan zelako harrituta bestetzuk. Eta gehienek galdera bera buruan: zergatik?\nItaun horri erantzutera dator urte amaierarako prest izango duten hurrengo liburua: Aztarnak arakatzen II. Egiaren minak. Zerrendak eguneratu eta memoriaren mapa egiteko asmoa dute, baina hori bakarrik ez. Fusilatuen biografiatxoak, atxilotuen kasuak, emakumeei zigorrak, gudariak, desjabetzak... Horiek guztiak testuinguruan kokatzeko saiakera da.\nBi irudi eta gerra bat erdian. Goian, 1934an ospakizun ezkertiarra Villabonako plazan; bandera errepublikarra ageri da atzean dagoen ZentroErrepublikanoan.\nEskuinean, toki bera urte batzuk geroago; bandera espainola jarri dute aurrekoaren tokian eta desfile katolikoa ari dira egiten.\nVillabonako Udala bere herritarrak salatzen\nIkerlanaren ondorio nagusietako bat hauxe da: Villabonako Udala erabat lerratu zela Francoren alde: “Falangeak udala bere esku hartu zuen eta baliabide guztiak gerra eta mendekuaren zerbitzura jarri zituzten”. Amenabarraroren hitzetan herrian familia boteretsu batzuek agintzen zuten, gainerakoak “pobreen zerrendan” zeuden. Ez dira gutxi herritarrak zigortzeko udalak egindako informeak, horietako asko Juan Barbé orduko alkate falangistak sinatuak: indeseable; de ideas extremistas; demostraba su izquierdismo; nacionalistapropagandista… Detaile osoz informatzen zieten salatariek Falangeari eta presondegiei. Askok larrutik ordaindu zuten.\nValeriano Saizar Arteagaren kasua esanguratsua da. Militante jeltzalea, udalean kargu politikoak izateaz gain enpresaria eta ekintzailea zen, eta katolikoa. 1936ko abuztuaren 16an frankistak Villabonan sartu eta laster hanka egin zuen. Alaba Carmen, Jose Inazio Lizasorekin zegoen ezkonduta, Agirre lehendakariak Londresen zuen kontsularekin, eta suhiak lagundu zion Bilbora ihes egiten. Baina bidean zela, beste askori momentu latz horietan etorritako pentsamendu bera etorri zitzaion burura antza: “Zergatik egin behar dut nik ihes, ez dut deus egin-eta”. Getaria parean gelditu eta Balentziaga abizeneko familiaren laguntzaz etxera itzultzen saiatu zen; bidean harrapatu zuten. Hilabetez eduki zuten preso Lasarteko kontzentrazio-eremu batean, harik eta urriaren 9an Orioko gainean gauez hil zuten arte. 72 urte zituen.\nAmagoia Gurrutxaga Urangak Zarauzko postalak liburuan Orioko Beobate baserriko Maria Zulaikaren testigantza dakar. Bere aitak eta anaiak “alkateak ote ziren esaten zuten” fusilatuentzako hilobia egin zuten egun horietan Orioko gaineko akazia batzuen oinean, karlistek derrigortuta: “Baina ezin izan zituzten sartu, lurrik ez zeukatelako tapatzeko. Antza denez, gainera zerbait bota eta han laga zituzten”, dio. Senideek gorputzak isil ostuka eraman zituzten handik, baina Saizarren familiak sekula ez du jakin non dagoen lur emanda.\nBenito Berasaluzek ez zuen akabera hori izan, baina eguraldi gorriak ikusi zituen. Villabonako ezkertiarren buruetako bat zen, intelektualki jantzia eta prestua, Eusko Gudarosteko Carlos Marx batailoiko kapitain izatera heldu zen frontean. Asturiasen atxilo hartu zutenean, Villabonako udaletik igorritako akusazioak probestu zituzten preso sartzeko. Bederatzi kartzelatan barrena ibili zuten oso baldintza kaskarretan eta heriotza zigorra kolkoan zuela. Zazpi urteren ondoren libre utzi zuten eta kanpora alde egin zuen, gerraosteko giro zitala ezin agoantaturik; 50eko hamarkadanitzuli zen berriz herrira. Orduko argazki batean sagardotegiko lagunartean ageri da, aldamenean pertsona ezaguna duela: bera salatu zuen Juan Barbé alkate falangista ohia. “Bizitzan aurrera egin behar da’”, esan ohi du haren alabak argazkiari begira.\nJipoi bikoitza emakumeei\nBelkoaingo herri lubakia\nADUNAKO LURRETAN dagoen Belkoain mendian gerra zibileko aztarnak aurkitu ditu Aranzadik, Aritza Kultur Elkarteak egindako ikerketetatik abiatuta eta Adunako Udalaren laguntzarekin. 2013ko auzolandegietan erresistentzia errepublikarraren harresiak agerian geratu ziren; uda honetan bala-zorroak eta bestelako gerra materiala berreskuratu dute. UEUrekin elkarlanean, bestalde, testuinguru historikoa azaltzeko jardunaldiak egin dituzte.\nBelkoaingo defentsa sistema frankistek 1936ko abuztuan Tolosa hartu ondoren sortu zen eta Kandido Saseta kapitainaren agindupean aritu ziren milizianoak.\nFrankismoak bere sharia espezifikoa ezarri zien emakumeei, rol eta funtzio sozial batzuetatik aldentzen zena zigortzen zuen, eta ez gerra garaian soilik. Adibide bat: 1952an Paula Iraola villabonatarrak hiru hilabeteko atxiloaldia jasan zuen abortatzeagatik. Hortik gutxira beste bi herritar prozesatu zituzten “infantizidio” delitua egotzita.\nEmakume izateagatik egur bikoitza jaso zuten beraz, areago abertzalea edo ezkertiarra izanik. 1936an erreketeak Villabonan sartzear zirela Antonia Astiasaranen gizonak ospa egin zuen, komunista amorratua zen eta bazekien zer zetorkion. Astiasaranek ez ordea. Nola egingo zioten ezer haurdun egonda? Akain olioak abortua probokatu omen zion.\nEvarista Sasiaimbarrenak ere bereak eta bost sufritu zituen. Emakume Abertzale Batzako idazkaria zen –elkarte horrek sekulako indarra zuen Villabonan errepublika garaian: 170 afiliatu 1.900 biztanleko herrian– eta udaletxe parean zuen etxea. Behin joan zitzaion alkatea esanez colgadurak –bandera espainola eta bestelako apaingarriak– jarri behar zituela balkoian: “Berak ezetz, ez zuela bandera jarriko –dio Amenabarrok–. Atxilotu eta lepotik ibili zuten, Kale Berriari hamar buelta emanarazi zizkioten, hasieratik bukaerara. Jendea txaloka, Tolosatik-eta ekarrita. Billabonatarron kondairetan bazegoen honen berri, guk dokumentatu eta mapan kokatu dugu, eta erantzuleei izenak jarri”.\nSasiaimbarrenari egindakoa idatziz aitortu zuen Barbé alkateak, “abertzale amorratuak” izateagatik emakume batzuen kontra hasitako gerra kontseiluan: “El declarante la hizo llevar una bandera española y haciendola gritar continuamente el ¡Viva España!”. Evarista Sansiaimbarrena Ondarretan sartu zuten denbora baterako. Halaxe pagatu zuen desobendientzia.\nAritza elkartekoak herritarrekin izan direnean halakoak eta gehiago kontatu dizkiete orratzetik hariraino. Beste batzuetan informazio kontrajarriak jaso dituzte, memoriaren ajeak. Biktimen familia gehienek ez zuten paper bakar bat ere gertatutakoaz, Amenabarroren hitzetan “asko ahazten eta gainditzen ahalegindu dira”. Espediente eta txosten ofizialak erakustean, askok gogoz eta bihotzez hau esan diete: “Nire zati bat ekarri didazu”.


Hondakin Solidoen Kudeaketaren Sare Latinamerikarraren Relagres Nazioarteko Mintegiaren\nHome / Bloga. / BESTE / Hondakin Solidoen Kudeaketaren Sare Latinamerikarraren (Relagres) Nazioarteko Mintegiaren 5. edizioa.\nMataró herriko (Barcelona) Teknokanpusa hurrengo ekainaren 12 eta 13an Hondakin Solidoen Kudeaketaren Sare Latinamerikarraren (Relagres) Nazioarteko Mintegiaren 5. edizioa jasoko du, bertan hondakinek garapen jasangarrian eta aldaketa klimatikoan duten papera aztertuko da. Bertara 300 parte-hartzaile baino gehiago hurbilduko dira, are gehiago, Delegazio Latinoamerikarreko 80 ordezkari nabarmendu baino gehiagoren presentzia espero da.\nMintegia sei blokeetan banatuko da; lehenengo laurak 12an izango dira eta izaera teorikoa izango dute gehienbat. Sektorearen erronkak aztertuko dira, hala nola erronka teknologikoak, ekonomiakoak eta sozialak. Hauei ekonomia zirkularreko marko batean aurre egin beharko die hondakinen sektoreak.\n13an, asteartea, networking kafe batekin hasiko da (aurretiazko izen ematea beharrezkoa da) “Hondakinen kudeaketa Latinoamerikan: egoera, erronkak, aukerak eta lankidetza publiko-pribatua” gaia jorratzeko. Ondoren gainontzeko bi blokeak landuko dira non bai Latinoamerikan baina Europan izandako esperientzia praktikoak aurkeztuko diren.\nAzkenik eguna amaitzeko, parte-hartzaileek bisita egin ahal izango dute Hondakinen Balorizaziorako Maresme-ko Zentro Integralera (aurretiazko izen ematearekin).\n6 Eka, 2017 I Kategoriak: BESTE I No Comentarios


Informusika « Informatika musikala\nSoftware eta Hardware\nekaina 20, 2013 3:22 pm / Utzi iruzkina\nHemen daukazue ensayo guztien PDFa, klikatu hemen:\nJohann Sebastian Bach musikagileak, 328 urte betetzen ditu.\nmartxoa 21, 2013 5:08 pm / Erantzun 1 Johann Sebastian Bach musikagileak, 328 urte betetzen ditu. sarreran\nGaur bezalako egun batean, Alemanian eta 1685. urtean, barroko garaiko musikagilerik nagusiena jaio zen: J.S. Bach. Musikari familia onenetako kidea izan zen eta inoiz izan den musikagile handienetariko bat bezala hartzen da askotan; ez bere lanen edertasunagatik bakarrik, baita kopuruagatik ere.\nBerak egindako obra guztiarekin, mailarik gorenera heldu zen musika arloan barroko garaian; bertan, sakontasun intelektual, tekniko eta artistiko handia nabarmentzen da. Horregatik, Mozart, Schoenberg… bezalako musikagileak inspirazio iturritzat hartu zuten.\nBach, clavearekin nahiz organoarekin teknika eta inprobisazio gaitasun handia izateaz gain, biolina eta “viola de gamba” ere jotzen zituen\nmartxoa 7, 2013 12:29 pm / Utzi iruzkina\nVangelisek Stina Nordenstam abeslari suediarra kontratatu zuen pieza atmosferiko hontarako. Armonia hipnotikoa erabiltzeaz gain (modo mayor-a eta menorra solapatzen dira), neskaren ahotsa itzelki profitatzen du, jatorri organikoa eta estetika robotikoa nahastuz.\nBerezia, osorik eta lasaiki entzuten badezu.\nGershon Kingsley – “Popcorn”\notsaila 23, 2013 10:58 pm / Utzi iruzkina\n“Palomitas de maíz“, holan deitzan zan doinu hau orain dela 40 urte.\nGershon Kingsley, Alemaniako aitzandari bat izan zan sintetizadoreekin eta “palomitak” egiteko makinatan – aintzinan kalean zeudenak – musika hau jartzea lortu zuen.\nGeroxago bertsio asko egon ziren, ordenagailuz sekuenziatuta edota benetazko tresnekin jota.\notsaila 12, 2013 3:44 am / Utzi iruzkina\nGaur “Darwin Day” da, gutako askorentzat (beste askok zentsuratuko dute planeta erdian).\nEz da Darwin eta Wallace bezalako zientzialariei buruz pentsateko aukera bat soilik. Zientzia eta pentsamendu errazionala bultzatzeko eta laguntzeko aitzaki bat da.\nWim Mertens – When the line grows thick\notsaila 10, 2013 7:48 pm / Erantzun 1 Wim Mertens – When the line grows thick sarreran\nOrain dela gutxi minimalismoari buruz ari ginen klasean eta izen batzuk ageri ziran. Hoietako bat Wim Mertens da.\nAdierazi nuen teknika pieza honetan errazki bereizten da. Tresna bakoitzak lerro txiki bat jotzen du eta, guztiak nahastuta, arkitektura musikala agertzen da.\nurtarrila 26, 2013 9:46 pm / 3 erantzun Loreena Mckennitt – The Mystic’s Dream sarreran\nEnuke jakingo zelan deskribatu emakume hau.\nOrain dela urte asko personalki ezagutu nuen, nik 18 urte bete baino lehen, eta eragin sakona sortarazi zidan. Itzelezko konpositorea, arpista, pianista eta abeslaria… berak bere musika ekoizten eta argitaratzen du (guztiz independientea da).\nBere musika txit berezia da, munduko tinbre ugari entzun dezakezue eta zuzenezko emanaldiak grabaketak bezain magikoak dira.\nLoreena McKennitt La Alhambra-n (berak toki hori maite du) prestatutako eskenatoki batean:\nOsorik entzuteak – ta aurikularrekin – merezi du.\nHemen daukazue ensayo guztien PDFa, klikatu hemen: PLANGINTZA\nGaur bezalako egun batean, Alemanian eta 1685. urtean, barroko garaiko musikagilerik nagusiena jaio zen: J.S. Bach. Musikari familia onenetako kidea izan zen eta inoiz izan den…\nVangelisek Stina Nordenstam abeslari suediarra kontratatu zuen pieza atmosferiko hontarako. Armonia hipnotikoa erabiltzeaz gain (modo mayor-a eta menorra solapatzen dira), neskaren ahotsa itzelki profitatzen du,…\n“Palomitas de maíz“, holan deitzan zan doinu hau orain dela 40 urte. Gershon Kingsley, Alemaniako aitzandari bat izan zan sintetizadoreekin eta “palomitak” egiteko makinatan –…


Arratia: Adiskide eta senide: atseginez zaindu\nBizkaia Irratia 2021\nEguen Santu barri batez, zuekaz guztiekaz bat egiten dogu Bizkaia Irratiari esker. Ez dakit zenbat urte, egun honetan goizean, zeuokaz bat egiten dogula Arratiatik Bizkaira, Gorbeia magaletik Kantauri itsasoraino. Handia eta zabala da Eguen Santuko mahaia. Handi eta zabalagoa egin daikegu irratiari esker. Nahiz eta ez ikusi, Jaunaren Berbeak batzen gaitu.\nIbilbide hau gugaz hasi eben batzuk hil dira eta ez dagoz gugaz. Batzuk etxekoak eta familikoak. Bihotzean, gogoan eta otoitzean ditugu. Beste batzuk gaixorik entzuten dozuez gogoeta honeek. Jainkoaren laztana ez daitela inoiz falta zuen ohe ondotxuan. Beste batzuk kotxean edo sukaldean, beharrean entzuten dozuez. Danok osatzen dogu alkartea.\nUrte gogorra izan dogu. Eta nekean aringarri izan dogu eukaristia, komuninoa, alkartea. Eta zalantzatan argigarri izan jaku Jaunaren Berbea, komunioaren osagarria. Eta bakardadean lagungarri izan jaku mezea, alkartea, senideak. Senide eta adiskide. Adiskide eta senide. Eukaristia, mezea dan iturritik ur asko, bizigarri eta freskoa sortzen da. Gaur holako ur bi dastatuko ditugu otoitzean. Hausnartuz. Barruratuz. Astia eta sasoia emonaz: atseginak izan gure artean eta alkar jagotea, zaintzea. Baina lehendabizi, jo daigun iturrira, bertan ezagutzen dogu maite gaituan Jainkoa, zaintzen gaituan Jainkoa.\nJesu Kristo gure Jaunaren Nekaldia San Markosen liburutik\n- «Hartu egizue: hau nire gorputza da».\n- «Hau nire odola da, itunaren odola, guztien alde isuria. Benetan dinotsuet: Ez dot gehiago ardorik edango, Jainkoaren erreinuan ardo barria edango dodan egunera arte».\nAtseginak izan gure artean\nMahaian bazkaltzen gagozela, gogorra izaten da senidetasuna apurtzea. Atseginak izatea mahaian zein bizitzan. Atseginez portatu eta tratatu, adeitasunaz, maitetasunez. Maitasunaren berba bat da atsegina izatea. Puntu hau inportantea izango da Frantzisko aita santuak hiru zenbaki (222-224) eskaini badeutsoz bere azken entziklikan, Fratelli tutti, hau da, Danok senide, Danok neba-arreba deritzan entziklikan.\nGure gizartean nagusitu dan indibidualismo konsumistak prisa ekarri dau. Besteak lankide baino gehiago, oztopo lez hartu daikeguz, gure helburuak atzeratzen dabezan oztopoak. Oztopo edo eragozpen izatetik arazo izatera pasatu daitekez. Hau larriagotu egiten da krisi sasoietan, gaur bizi dogun egoera honetan, adibidez. Norberak bere burua salbatu eta kito. Halan da guztiz be, arazoak arren, badira atseginak izaten ahalegintzen diran lagunak. Argiak dira iluntasunean.\nMezatan Jesusen Espiritua eskatzen dogu, bertara eroango doguzan ogi ardoak Jesusen gorputz odol izan daitezen. Jesusen Espirituaren dohaia da, San Paulok dinoanez (Ga 5,22), maitasuna, poza, bakea, pazientzia, bihotz ona, onginahia, leialtasuna. Espiritu hau daukan pertsonea ez da legorra, gogorra. Espiritu hau daukan pertsoneak lagundu egiten dautso hurkoari, eutsi, bere kargak eta zamak eroaten lagundu. Holan igartzen da Jesusen mahaitik jan dauan pertsonea: atsegina tratuan, ez dau zaurituten bestea ez berbaz ezta keinuz, aringarri jako lagunari. Adiskide eta senide. Adore berbak esango ditu, indargarriak, laguntzen daben berbak. Eta ez umiliatzen eta beheratzen dabezan berbak, zapaltzen dabezanak, hasarratzen dabezanak.\nTristea bada, gogor tratatzea beharrean edo gizartean, askoz tristeago da kristau alkartean holan ibiltzea, familian holan ibili beharra. Bere prisa eta larriak alde batera itxi eta atsegina dan pertsonea zorte handia da. Miraria da. Eta miraria da, batez be, hori dana alde batera itxiz, adorez betetako berba bat badino, tartea baduaka entzuteko, irribarre bat oparitzeko.\nAtsegina izatea ez da azaleko kontu bat edo ohitura burges bat. Atsegina izatea laguna baloratzea da, kontuan hartzea, aintzat hartzea, maitatzea, errespetatzea. Eukaristiaren Espiritua bizitzara eroatea da. Bestea senide lez tratatzea da. Eta senidea adiskide lez.\nEta senide eta adiskide izate hau mundu guztian zabaltzea. Hortxe erronka. Horixe bai hordagoa. Frantzisko aita santuak, bere azken entziklika honetan, otoitz eder bat oparitu deusku. Hona euskeraz ipinita, doinu ezagun batez.\nPobre barik mundua,\ngerra bako gizarte,\nEskertu daigun beti\nMundu hau izan dadin\nZuk asma lakoa.\nHolan lortuko dogu\nhori dogu gura\nherri guztiak batuz\nZuk sortu modura.\nDoinua: Izotz ondoko eguzki\nJagon, zaindu, arduratu, kargu hartu, kasu egin, kontu egin, begiratu. Era asko gauza bera edo antzekoa azaltzeko. Alkarri lagundu. 2.000 urte inguru dira San Paulok hau idatzi eutsiela Galaziako fededunei. Pandemia hau dela eta, zenbat aldiz ez ete dogu hau berau entzun. Nork zaindu? Nor jagon? Zelan arduratu?\nUrteak eroan doguz, nire gorputza nirea dala eta nire gorputzagaz nik gura dodana egin behar dodala. Eta bat batean, kontuz! Nik egiten dodana nire gorputzagaz eragina daukala bestearengan! Eta ez abadeak hori esaten, zientzialari zentzundunak baino. Ez ete da ardura hau askoz kristauagoa?\nLehengo eta behin gure burua zaindu. Gu geu. Gu ez bagagoz ondo zelan lagundu besteari? Zelan jagon elkar? Bizimodu prisatsu honetan, beti arineketan hona eta hara, prisaka eta arineketan lotu barik, tartea atara gelditu eta hausnartzeko, otoitz egiteko, gaixo bati edo lagun bati deitzeko. Hainbat zeregin daukagun gizarte honetan, ausartak eta balienteak izan inportanteena aukeratzeko, gure barrua lantzeko. Hainbeste dispertsino eta arreta gune dituan gizarte honetan, erdigunea bilatu eta jagoteko aukerea hartu. Gaixorik banago, ezinduta, ibili ezinik, medikuak edo etxekoak esandakoa betetzen ahalegindu.\nBigarren, maite dogun hori jagon, zaindu. Etxeko edo familikoa, hurrekoa eta urrunekoa. Gozotasunez zuzendu, zuzendu beharra badago. Lagundu batak besteari alkarren kargak eroaten, ze, holan beteko dozue Kristoren legea (Ga 6,2). Ez ibili besteagaz konparatzen. Ez aspertu ona egiten. Adorea galtzen ez badogu, jasoko dogu uzta bere sasoian. Erea daukagunean, egin deiegun ona guztiei, batez be fedean senide doguzanei.\nEta holan, hirugarrenez, elkar maite, elkar jagon, elkar zaindu. Danok goaz barku edo txalupa berean. Nik egiten dodan ona, danon onerako da. Egiten dodan kaltea, danon kalterako izango da. Nik egin barik itxi dodana, beste baten lepoaren gainera joango da.\nEta hemen, Jesusen mahaitik jaten dogunok, suerte handi bat dogu. Gure burua zaindu, maite doguna zaindu, elkar zaindu. Baina jakin dakigu Jesusen Jainkoak gu zaintzen gaituala.\nEgin gaitualako. Maite gaitualako. Gure zoriona gura dauelako. Zorioneko hau jakin bakarrik ez, bihotz bihotzez hau ezagutu, sentidu, gozatu dauenak. Ez gagoz bakarrik bidean. Senide eta adiskide asko ditugu. Batez be Jesus, lagun eta bideko.\nHarek zaintzen, jagoten gaitu.\nKopla honegaz amaituko dogu. Esan edo kantatu eizu ugari, sarri, askotan, eten barik. Egizu kanta baino gehiago, egizu otoitz, errezu, eskari eta esker otoitz…\nZaindu egizu zeure burua\nta zaindu maite dozuna,\nzaindu gaitezen alkar guztiok\nbat dogu etorkizuna.\nHarroak gara, pentsatu dogu:\n“Gure esku dana dago”.\nBirusak dino: ez gagozela\nJainkoa baino gorago.\nEtiquetas: arantzazu, areatza, arratia, artea, bedia, dima, ebanjelioa, emakumea, igorre, kantak, lemoa, zeanuri


'Mendiak aurkitzen' jardunaldiak\nBilbao Mendi Film Festival-ek, beste urte batez, Gasteizko 'Literatura, zine eta mendi jardunaldiak' izango ditu bere jardueren artean\nEuskal Herriko Unibertsitateko Letren Fakultateko Gradu Aretoan egingo dira jardunaldiak azaroaren16tik 18ra.\nBilbao, 2015eko azaroaren 12an. Literaturari, zinemari eta mendiari buruzko VI. Jardunaldiak: Mendikultur Symposium. 'Mendiak aurkitzen' izena izango du aurten.\nMendia da gai nagusia da, eta hainbat ezagutza arlotatik eta esperientziatatik begiratuko zaio. Mendiak, ikerketa eta hausnarketa gai bezala, objektu estetiko bezala eta kirol jarduera bezala, zer-nolako aberastasuna duen nabarmenduko duten hainbat esparrutako profesional laguntzaile arituko dira jardunaldietan.\nJardunaldi horiei eginiko harrera ona ikusita, antolatzaileek eduki akademikoagoa eman zioten 2012az geroztik. Hala sortu zen Mendikultur Symposium izenekoa, ekitaldiaren beraren izaera kirolzaleagoa eta irekiagoa aintzat hartzen duena. Batez ere, unibertsitarioak dira Mendikulturren hartzaile. Bestalde, Jardunaldien helburua da unibertsitateaz haraindiko jendearengana iritsaraztea mendiarekin lotutako jarduerak eta mendiak bestelako ezagutza arloekin, kulturarekin (esate baterako, zinemarekin, literaturarekin eta beste adierazpen grafiko batzuekin) eta gizartearekin dituen loturak.\nJardunaldiak arratsaldez egiten dira, 18:00etatik edo 18:30etik aurrera, egunaren arabera, eta konbinatu egiten dira pelikulen emanaldiak hitzaldi eta eztabaidekin; oro har, proiekzio irekiagoa duten hizlariak dira arduradun: kirolariak, argazkilariak, idazleak, erakundeetako ordezkariak eta mendiaren profesionalak; izan ere, inguruaren ezagutza dinamikoagoa eta zuzenagoa dute, eta hori baliagarri da Mendikultur Symposiumen hurbiltze teorikoetarako osagarri gisa. Hori akademikoagoa da, baina helburua da aditu ez direnentzat ere interesgarri izatea.\nEdizio honetako hitzaldiak azaroaren 17an (asteartea) egingo dira, 09:30etik 17:30era. Halaber, urte horretan emakumeari eta mendiari buruzko zenbait hitzaldi emango dira, eta trail runningaren arloko Espainiako 2014ko eta 2015eko irabazle Maite Maiora Elizondok ere parte hartuko du.\nAldi berean, 2015eko edizioan ‘Montañas vivas/Mendi biziak’ izeneko argazki erakusketa egingo da, eta Letren Fakultatean egongo da ikusgai, azaroaren 16tik 22ra bitartean.\nErakusketako argazkiek Donostia/San Sebastiáneko Club Vasco de Camping Elkarteak antolatutako 'I. Concurso Internacional de Fotografía de Montaña 2015 ' lehiaketako saria irabazi dute. Mendi jarduerak gai nagusi izanik, CVCEPHOTO lehiaketa irekia da parte hartu nahi duten guztientzat. Erakusketa horretako argazkiek mendien bizitasuna islatzen dute, estetika, natura eta kirola konbinatuz.\nJaitsi jardunaldien programa osoa


Ane Labaka nagusitu zen Elgoibarren, orain arteko puntuazio altuenarekin | El Diario Vasco\nCulturasAne Labaka nagusitu zen Elgoibarren, orain arteko puntuazio altuenarekin\nAne Labaka nagusitu zen Elgoibarren, orain arteko puntuazio altuenarekin\nAne Labaka, egokitu zaion saioa irabazita final-laurdenetara igaro den emakume bakarra. / BERTSOZALE ELKARTEA\nDatorren larunbatean Zarautzen jokatuko den azken final-zortzirenaren faltan, bertsolari lasartearra jarri da sailkapenaren buruan\nEL DIARIO VASCODONOSTIA. Lunes, 30 septiembre 2019, 07:22\nDatorren larunbatean, urriak 5, Lasarte-Orian jokatuko den Gipuzkoako Bertsolari Txapelketaren azken final-zortzirena amaitzean, hutsean geratuko dira maila hori gainditu eta final-laurdenetarako urratsa egin duten bertsolariek pilatutako puntuak.\nManuel Lekuona Kultur Etxeko saioa hasi aurretik, ordea, herriko bertsolari bat egongo da sailkapenaren buruan: 1992an Lasarte-Orian jaiotako Ane Labaka Mayoz, atzo Elgoibarko saioan nagusi, 458,5 punturekin. Horixe da hain zuzen orain arteko final-zortzirenetan lortutako puntu-kopuru handiena. Asteburu oso emankorreko lehen saioan, Urretxu-Zumarragakoan, Unai Mendizabalek lortutako 449,5 puntuak datoz ondoren. Labaka izango da, gainera, egokitu zaion saioa irabazita hurrengo fasera igaroko den emakume bakarra, Lasarte-Oriakoan gizonezkoak izango baitira denak.\nEz da emakume bakarra izango final-laurdenetan, fase horretan bilduko direlako Txapelketara Alaia Martin eta Oihana Iguaran, eta badirelako final-zortzirenetan lortutako puntuei esker sailkatzeko aukera dutenak, baina beraxe da bakarra Haritz Mujikak, Beñat Iguaranek, Beñat Lizasok, Gorka Maizek eta Unai Mendizabalek -gehi datorren asteko iabazleak- osatuko duten taldean. Azaroaren 2an Azkoitian jokatuko den final-laurdenean kantatuko du.\nElgoibarko saioan, aurrekoetan bezala, bikaina izan zen bertsozaleen erantzuna. Izan ere, batean izan ezik guztietan agortu dira sarrerak aurretiaz. Bertsolarien jardunari dagokionez, denak ibili ziren, Ane Ezenarro Beristain aurkezle zutela, 400 puntuen gainetik. Orain artekoetan, Elgoibarkoa izan da parte-hartzaile guztiek langa hori gainditu duten saio bakarra.\nLan guztiak burututa eta epaituta, honela geratu ziren Elgoibarko puntuazioak: Ane Labaka Mayoz (458,5); Jokin Uranga Isuskiza (443,5); Eñaut Martikorena Lizaso (437); Iñaki Gurrutxaga Zubimendi (430); Unai Gaztelumendi Arandia (424,5) eta Endika Igartzabal Murua (403,5).\nLas recomendaciones literarias de la semana 'El mundo en llamas', en Movistar


Gobierno Vasco Irekia :: Tagak: lore-eskaintza\nEkitaldiak (5)Berriak (4)Bideoak (3)Albumak (2)\nLehendakaritza (6)Herri Administrazioa eta Justizia (5)Segurtasuna (2)Ekonomiaren Garpena eta Lehiakortasuna (1)\nterrorismoa (5)aitormenak (4)udaltzaingoa (4)eliza (4)oroimena (4)\nbiktimei omenaldia (4)hildakoak (4)Zaramaga (4)Vitoria-Gasteiz (4)ETA (4)Justizia eta Herri Administrazioko Sailburua (4)San Frantzisko Asis (3)Ertzaintza (3)Ertzaintza (3)\nPolitikariak Idoia Mendia (10)María Isabel Lasa Iturrioz (6)Patxi López (5)Rodolfo Ares (2)Iñaki Martinez López (1)\nBlanca Urgell Lázaro (1)Bernabé Unda (1)\nLehendakaritza_IX_leg (5)Herrizaingo, Justizia eta Herri Administrazioa_IX_leg (5)Herrizaingoa_IX_leg (2)Kanpo Harremanetarako Idazkaritza Nagusia (1)Industria, Berrikuntza, Merkataritza eta Turismoa_IX_leg (1)\n2012 (11)2011 (3)\n2012(e)ko Azaroak 10\nEusko Jaurlaritzak Memoriaren Eguna ospatuko du bihar\n2012(e)ko Azaroak 10, 11:03\n2012(e)ko Urriak 09, 12:00 - 13:00. Ankara\nIrekiak ekitaldi honen estaldura egin zuen audio eta bideo(ar)en bidez. Gernikako Bonbardaketaren biktimen oroimenean lore eskaintza Bogotan\n2012(e)ko Maiatzak 15, 23:50\nLehendakariak Bonbardaketan hildakoak oroitzeko errespontsua eta lore-eskaintzaren ekitaldian parte hartuko du\n2012(e)ko Apirilak 26, 16:30 - 17:30. Cementerio de Zallo.Gernika-Lumo\nIrekiak ekitaldi honen estaldura egin zuen audio eta bideo(ar)en bidez. Omenaldia 1976ko martxoaren 3ko biktimei\n2012(e)ko Martxoak 03, 12:10\nOmenaldia 1976ko martxoaren 3ko biktimei\n2012(e)ko Martxoak 03, 10:30 - 11:00. monumento a las víctimas del 3 de marzo de 1976 (Herrizaingo, Justizia eta Herri Administrazioa_IX_leg)\nIrekiak ekitaldi honen estaldura egin zuen audio eta bideo(ar)en bidez. Uzt14\nBidai instituzionala Terrorismoaren Biltimen Memorailak (Bartzelona): Terrorismoaren Biktimei lore-eskaintza Katalunian\n2011(e)ko Uztailak 14, 20:00 - 20:30. Monumento víctimas del terrorismo\nIrekiak ekitaldi honen estaldura egin zuen audio, bideo eta argazki(ar)en bidez. Uzt14\nBisita instituzionala terrorismoaren biktimen Memoriala (Bartzelona): Rodolfo Ares, Herrizaingo sailburuaren eta Felip Puig, Kataluniako Barne sailburuaren arteko bilera informala\n2011(e)ko Uztailak 14, 19:00 - 19:15. Sede de la Consejería de Interior\nIrekiak ekitaldi honen estaldura egin zuen bideo eta argazki(ar)en bidez. Idoia Mendiak parte hartu du Durangoko bonbardaketaren biktimei egindako omenaldian\n2011(e)ko Apirilak 01, 17:17


Hamaika ikusteko eta entzuteko jaio gara - bizkaie.biz\nHamaika Telebista Hedatzeko Taldeak aurkezpen-ekitaldia egin dau Euskaltelium-en, Euskaltel enpresearen Bilboko egoitzan gizarteari bere asmoen barri emoteko. Ekitaldian Elkar-eko Arduradun Nagusi Joxemari Sors, Euskaltel-eko Negozio Garapeneko Zuzendari Mikel Astorkiza, CMNko Kontseilari Ordezkari Iñaki Alzaga, EKHEko Kontseilari Ordezkari Gorka Altuna, EKTko Kontseilari Ordezkari Joanmari Larrarte eta Bainet-eko Produkzinoburu Juanjo Landa izan dira, Hamaika proiektuan parte hartzen daben enpresa nagusien ordezkariak.\nAstorkizak hartu dau berbea lehenengo eta euskaldunen arteko komunikazinoak euskeraz egiteko aukerea egon badagoala nabarmendu dau. Horretan oinarritzen da Hamaika telebistearen proiektua eta ‘ibilian-ibilian erakutsiko dogu sinisgarritasuna eta sendotasuna’. Gara eta Le Journal egunkariez arduratzen dan enpresearen ordezkari Altunak hartu dau lekukoa gero eta gure txikitasuna ez autortzeak herriari kalte egiten deutsola gogorarazo dau. Baina, ‘lantzean behin, zipristin batzuk egon badagoz eta gaur aurkeztera gatozan proiektua amankomunean sortutako zorioneko zipristina da’.\nProiektuan hiru komunikazino-talde dagoz, hirurak prentsa arlokoak. Halanda be, ‘ondo baino hobeto dakigu zer pasetan dan telebistan’, dino EKHEko Kontseilari idazkariak. Hortik hasita, ‘Euskaltelek zuntz optikoa zabaltzeko aukerea eskainiko dau, Bainetek telebistaren munduan daukan esperientzia ekarriko deusku eta Elkar euskal kulturearen erreferentzia izango da’. Proiektuaren izenaz be egin dau berba Altunak. ‘Hamaika berbea asko erabilten dogu euskaldunok, hamaika, makina bat, asko, anitz... Ondo baino hobeto definiduten dau egitasmoa, lantaldea danetarikoa baita’.\nBerba berari erreferentzia eginez, ‘hamaika ikusteko jaioak gara’, dino Deia egunkariaz arduratzen dan taldearen ordezkari Iñaki Alzagak. Ikusteaz gan, ‘hamaika egiteko daukaguz oraindino’, ganeratu dau. Telebistea euskeraz ikusteko aukerea nabarmendu ostean, lizentziak ekarri ditu gogora CMNko Kontseilari Ordezkariak: ‘laster, lizentzia-banaketea izango da eta ordurako prest egongo gara’. Egun hori heldu baino lehenagorako eta osterako, jentearen parte-hartzea, alkarlana eta ahalegina eskatu dau.\nJoanmari Larrartek (Berria-Hitza) be berba jokoagaz segidu dau eta oraingoan ‘esan’ aditza erabili dau: ‘esateko asko daukagu; euskaldunok hamaika daukagu esateko’. Ostean, baina, ‘egin’ aditza be ekarri dau gogora, ‘hamaika egiteko daukagu eta euskerazko telebista bat egitea posible da’. Hori bai, proiektua karua eta gatxa dala be autortu dau.\nAlkarlanean sortutako ekimena da Hamaika eta lekuan lekuko telebisten digitalizazinoak mesede egingo deutso, lizentzia-banaketea ate-joka dagoan garaiotan. Eguna heldu orduko, euskal eragileei eta, oro har, euskaldunei deialdia egin deutse Komunikazino Taldeko ordezkariek, ‘digitalizazinoak errazten dauen norabide biko komunikazinoa posible izateko’.\nAurkezpen-ekitaldia jentez ganezka egon da eta hainbat arpegi ezagun hurreratu dira Bilboraino, Bizkaiko Foru Aldundiko Euskerea Sustatzeko zuzendari Gotzon Lobera, Miguel Madariaga, Igor Gonzalez de Galdeano, Roberto Laiseka eta Euskaltel-Euskadi txirrindularitza-taldeko hainbat kide, Estitxu Fernandez telebista-aurkezlea, Oinatz Bengoetxea pelotaria eta Alex Sardui musikaria, kazetari eta beste hainbesteren artean. Hamaikatxu azalpen entzun eta hamaika esateko izan ostean, hamaiketakoa be jan dabe, Hamaika telebisteari bultzadatxua emoteko.


Procés - Askatasunaren Liga\n› Forums › Estatua › Procés\nThis topic contains 35 replies, has 5 voices, and was last updated by Oier P. This post has been viewed 1108 timesA. This post has been viewed 1108 times 1 week, 5 days ago. This post has been viewed 1108 times\niraila 9, 2017 at 10:26 am #770\nKuriositatez, zer deritzozue Kataluniako Procésari buruz? Nola irtengo den aposturik? Ondoriorik Euskariarekiko?\nNahiko sorpresaz hartu naute Euskal Herritik jasotako erreakzioek, ez nituen espero. Aurkakotasuna, indiferentzia, edota positibismo gehiegi ikusi ditut…\niraila 9, 2017 at 2:10 pm #773\nErreferenduma egin, baiezkoak irabazi eta estatu propio bat sortzen badute EHn independentziaren aldeko aldarriak indarra hartuko du, orain arte proposatutako bidetik (Gure Esku Dago). Indar militar iada atzerritarren kaleratzea eta estatu berriaren egiturak sortzea izango dira gako nagusiak, etorkizunera begira prozesua “eredugarritzat” jotzeko (moral burges-kapitalistatik ikusita). Independentismoa klabe materialistetan ulertzen dutenentzat bultzada ederra izango da, eta beste begirada bat dugunok begi bat bertan jarrita edukiko dugu ea zer estatu mota eraikitzen duten (niretat garrantzitsuagoa izan daitekeena).\nErreferenduma egin eta ezezkoak irabazten badu proces guztiak ezertarako ez du balioko eta independentismoa bigarren aukera baten esperoan geratuko da Quebec eta Eskozian bezala, ikusteke ilusio kolektiboa mantenduko ote den edo beste afera sozialei (turismoa, inmigrazioa) nola eragiten dien. Gure Esku Dago zaleentzat egundoko desilusioa, helburu zilegiak lortzeko bidean sistemak ezarritako mugak agerian geratuko dira beste behin eta independentista instituzionalistak lur jota geratuko dira.\nEta azkena, erreferenduma ez bada egiten Espainiar estatuak indarkeriaz ekidin edo azken momentuko ustekabe potoloren bat tarteko. Argi geratuko da biolentziaren monopolioa estatuak duela eta ez duela dudarik egingo behar denean erabiltzeko. EBren azken oharra argia eta gogorra izan da eta baliteke mota honetako esku hartze baten aurrean berau zilegitzat hartzea. Abertzale garen ororentzat oharra, etsaiak edozertarako gauza dira, herri honetan ondo dakigun bezala.\nNik neuk ez dut batere argi ikusten eta ez nuke aukera baten alde egingo apustu. Katalanek nagusiki bizi maila material hobea edukitzeko nahi dute estatu propioa, eta horrek beti eragin izan dit nolabaiteko konfidantza eza, nik independentismoa era oso ezberdin batean ulertzen baitut, ez soilik klabe materialistan. Esplikatuko dut:\nNiretzat independentzia politikoa (estatu propio bat edukitzea) euskal nazioaren biziraupena ziurtatzeko, bere garapen integrala bultzatzeko (kulturala, ekonomikoa, ideologikoa, espirituala, mundu ikuskera propioa) eta gure lur eta itsasoa zaindu eta ondorengoentzat behar bezala uzteko izan behar du. Ni nazionalista etnikoa naiz eta nire ustetan munduari egin diezaiokegun ekarpen handiena gure lanez gure herria gainerakoentzat eredu izatea da. Euskaldunon artean badago nahikoa kalitate humano behar bezalako estatu bat eraikitzeko. Potentzial handiko herri bat ikusten dut, zaharra baina berrikuntzei irekia eta lanerako kultura indartsu baten jabea. Alferrik galdutako potentziala nire ustetan, hedonismo, indibidualismo eta bestelako ideia arrotzen eraginez.\nBaina hau beste gai bat da eta hobe luzatzen ez jarraitzea, espero dut zer edo zer argitu izana. Ondo segi!\niraila 9, 2017 at 2:47 pm #774\n“eta beste begirada bat dugunok begi bat bertan jarrita edukiko dugu” hori da. Nik nire ideia dut estrategiari buruz, baina ez naiz igarlea. Gure Esku Dago edo Kataluniako procésaren aurka ez dut ezer, estrategia okerrak direla uste dudan arren. Baliteke ni oker egotea eta haien bideak funtzionatzea… Eta zer nahi duzu esatea, gauden egoeran, helbururunzko norabidean goazenok elkar ulertzera kondenatuak gaude. Beste gauza bat da, helbururuntz doazela gezurretan dabiltzanak, esaterako PNV edo, denborak esango du, EHBildu. Edo euskaldunon zatiketa berariaz egiten duten Sorosen morroiak. Zeren beraien nitxo soziala helburu zintzoak dituen beste norbaitek ez okupatzeko hor mantentzea ez da ekintza neutroa, ekintza negatiboa da. Usurpazioa ez da neutroa, negatiboa da.\nNik, seguraski oker egongo naiz, baina uste dut katalanek ez dutela hurrengo urteetan estatu bat osatuko. Ezta guk ere noski. Katalanak ataka larrian daude okupazioaren aurka ekitean, ez dakit nola aterako diren… gainontzeko estatuak konbentzituz okupazio españolaren aurka presionatzea, españar ejerzitoa militarki garaituz, desobedientzia konstanteaz okupazioak pena merezi ez izatea lortuz… Baina orain 1) Estatalismoa gehiengoa da 2) Desobeditzeko lehenengo pausoa eman dute 3) Aurretik jada herri katalana demografikoki gehiengoa da…\nGuk oraindik ez ditugu 3 horiek, are gehiago, atzera goaz. Ez gaude prest saltoa egiteko. Hori baino lehenago 1) Euskaldun gehiago izan behar gara, ez %12 miserable hau 2) Kultuagoak arlo guztietan, kultura unibertsala gehiago barneratuz eta gutxiago frantses eta española 3) Helburua lortzeko dedikatuagoak eta sakrifiziorako prestuagoak 4) Buruzagitza kultural, ekonomiko, sozial eta militarrarekin. Lehenengo 3ak lortu ahal izateko, lehenik, 4.a lortu behar da.\niraila 10, 2017 at 3:45 pm #777\nKataluniak jada badauka herria eraikita, guk ordea ez.\nEH-ak, Kataluniaren bidea jarraitu nahi badu, Flandriartze prozesuari hasiera eman beharko dio.\nHerria lortzeko borroka demografiko-kulturala piztu behar da, baina idea globalistak berenganatzen jarraitu ezkero jai daukagu.\nKonponbidea gizartearen pentsamoldea aldatzea litzateke baina hori ez da lan makala.\nThis reply was modified 3 months ago by Hego.\niraila 14, 2017 at 8:57 pm #807\nNiri lagun katalan batek honakoa esan zidan: “Erreferenduma egingo da eta inflexio puntu bat izango da prozesuarentzat. Garrantzitsuena bi faktore dira: parte hartzea eta emaitza. Parte hartzea %60tik beherakoa bada, erreferendumak porrot egingo du. Aldiz, gorakoa bada, gainontzeko erakunde eta estatu internazionalen babesa lortzeko legitimitate nahikoa izango du galdeketak. %60ko parte-hartzea izanda, horien gehiengo handi batek Independentziaren alde egiten badu, Independentzia adierazpena burutuko luke kataluniar parlamentuak urrengo 48 ordutan.”\nEgia edo ez, argi dago ikuspegi horrek optimismo eta grin handi bat duela atzean, eta ikuspegi hori orokorra omen da kataluniar abertzaletasunean. Nik, aldiz, bi laban-aho ikusten ditut prozesuak eragin duen jarreraren atzean:\nProzesua lagungarria izan da herri katalanaren autoestimarentzat, nolabait esatearren, berpiztu egin ditu komunitate horren barnean zeuden energia ezkutuak. Hala, katalanak jabetu dira duten botere kolektiboaz, benetako herri baten parte izatearen kontzientzia hartu dute, eta ohartu dira euren bide propioa egiteko gai direla, eta estatu propioa izatea ez dela utopia eginezin bat. Lozorrotik esnatzen diren herriek ikaragarrizko energia irradiazi ohi dute, baina askotan irradiazio horrek itsutu egiten du.\nEta hor dago labanaren aho iluna: poza eta grin horrek ez du uzten ikusten prozesu horren atzean dauden gaitzak. Batetik, argi eduki behar da prozesu hau hiru alderdi politikok gidatzen dutela, itxuran behintzat, eta bakoitzak bere asmoak eta bere estatu-ikuspegi propioa daukala. Horretaz gain, hiru alderditik batek ere ez dio uko egin mundialismoari, eta mundialismoa etsai nagusiagoa da nazioarentzat espainiar estatua baino. Finean, hiru gizarte proiektu mundialista dauzka kataluinak erabakitzeke, baldin eta estatu propioa lortzen badu; baina ez du proiektu nazional bakar bat ere.\nHori baino gehiago, soberan frogatua dago masoneria eta sionismoarekin dituen lotura zuzenak Kataluinako kasta politikoak, biak ala biak NWO moduan ezagutzen den proiektu globalista eta satanistaren sustatzaile nagusiak, eta proiektu horren barruan kokatzen dira multikulturalismoa, islamizazioa edo genero ideologiaren aferak. Iturri ofizialen arabera, Kataluina da abortu gehien izaten den komunitatea Espainia osoan eta baita inmigrazio musulman handiena duena (%8,1). Bartzelonako area metropolitanoko gazteen (30 urtetik beherakoen) %20a baino gehiago musulmana da.\nDatu horiek ondo argitzen dute noraino errotu den NWO ideologia progresista gure bizilagunengan. Hala, egun heroitzat hartzen den kasta politiko katalana erantzule zuzena da gai horien sustapenean, ustelkeria-kasu ugaritan sartua egoteaz gain.\nGuzti horren aurrean ezikusiarena egin ohi dute gure lagun katalanek, errazagoa omen delako Madril eta espainiar kasta politikoari guztiaren errua botatzea, diskurtso nagusiak dioen moduan. Ezin daiteke ukatu minbizi bat dela Euskal Herria eta Kataluinarentzako espainiar estatu ustel, progre eta chauvinista honen baitan bizi beharra; baina susmoa dut katalanek barruan dutela etsairik nagusiena, hain zuzen ere, euren gidaritzan. Eta katalanek jasoko duten zaplastekoa galanta izango delakoan nago, poztasun eta grin horren amaiera iristen den egunean, eta ohartzen direnean ezkutuko indar internazionalisten txotxongilo batzuk izan direla. Ikusiko dugu, dena den.\niraila 21, 2017 at 9:18 pm #910\nTira, badirudi ez nengoela oker. La Vanguardia egunkarian azaldu zen duela urte bat George Sorosek finantzatu duela Kataluniako prozesua Open Society estalkiaren bitartez (linka)\nHorregatik adierazi nuen nire zalantza Kataluniako aferaz, hau da, banago guzti horren atzea kontu ilunak daudela herri katalanaren soberaniaren aldekoa banaiz ere. Badakigu zerri horrek Ukrainako Euro-maidan estatu-kolpea finantzatu zuela ere, eta jakin badakigu nola bukatu zen:\nNormala da guzti honek sortu dezakeen euforia katalanengan eta baita euskal abertzaleongan ere, baina ez gaitezen azalekoarekin geratu, guzti hau itzaletatik zuzendua baitago eta ez herri katalanaren mesedetarako.\niraila 25, 2017 at 11:39 pm #966\nPare bat gauza: Sorosek kasu horietan 50.000 € eman zituen, hori ez da ezer! Kongresuak ez zeuden Kataluniari buruzko gaiekin ere lotuak. Eta masoiak leku guztietan daude, jende inportantearentzako golf klub modukoa da gaur egun. Dena dela, procésak hartzen ari duen atentzio mediatikoa ikusita, susmoa dut deabruarekin ituna egin dutela. Guk dinamika berdinean daramagu 50 urte, gaur egun preso hartu edo multak jartzen dituzte ahoa irekitze hutsagatik, egunkariak itxi, webguneak zenbat?, tortura… eta inork ez digu apur bat ere lagundu. Eta katalanek ere ez. Ez ETArekin ez azkenaldian gogora ekartzen duten Ibarretxe planarekin ez ezer. Nolanahi ere etikoki haiek baina garaiago egoteko unea da eta guk lagunduko diegu haien askatasunaren borrokan. Edozer gertatuko dela ere hurrengo astean Espainiako Erreinuan arrakalatxoa handiagoa izango da eta batez ere asko ikasi ahal izango dugu.\niraila 22, 2017 at 10:18 am #915\niraila 22, 2017 at 7:31 pm #917\nLavin jaunarekin erabat ados nago. Zergatik ez erabat legezkoak diren hauteskundeak egin, programan independentzia jarri eta gero gerokoak? Lehenago egin zirelako eta galdu ere. Hor noski elementu desitxuratzailea Podemosen frankizia izan da, independentistei indarra gal arazi diena.\nNire ustez Kataluniako ezker erradikalak bultzatu du ez legezko galdeketa hori egitera. Eta beste batzuk horretara apuntatu dira ustelkeriaren arazoa ekiditeko txandrio horren arrimuan.\nHonen atzean Estatu espainolean eman nahi den “erregimen” aldaketa dago, eta horretarako Katalunia palanka bat da ezker muturrarentzat, Rajoy erori arazi eta bestelako gobernu bat ezartzeko. Baina uste badugu Espainiako ezker erradikala eskubi erradikala baino jatorragoa dela, inozo batzuk izango ginateke.\nEspainolak, noski, bere estiloan, 15 pertsona gartzeleratu dituzte “sedizio” delituarengatik. Horrek konfrontazioari indarra emango dio. Baina konfrontazioak ez dakar ezer, Kataluniako gizartea bera zatitua dagoelako.\nEuskal Herrian ikusi dugu epika horrek zertara garamatzan. Neri pena ematen dit Kataluniakoak, iruditzen zaidalako luzatu eta okertu egingo dela. Baina independentziarik batere ez da lortuko. Hori bai, gizartea zatitua, Espainiaren erreflexu fatxistak gori gorian eta abar.\nHemen ezkerreko aliantza batek, Euskal Herria, Espainia eta Katalunia bereganatzen dituena, erregimen bolivariano bat inposatu nahi du. Ezkerrak beti desitxuratu egiten duelako aberri arazoa. Eta beti ondorio txarrerako.\niraila 23, 2017 at 3:44 pm #949\nHausnarketa polita Lander.\nTristura ematen du nola beren interesetarako erabiltzen dituzten batzuek eta besteek kataluinarren independentziarako grina. Horren arrazoia da prozesuaren “gidari” politiko bakar bat ez delako indar nazionala, horren kontra, denak dira indar internazionalak, hau da, interes internazionalen mesedetarako lan egiten duten frankiziak: CDCko eskuin-iberal sionistetatik hasita CUPeko anarko-komunista bolivarianoetara iritsiarte. Horrek esan nahi du herri katalana eta bere independentzia politikoa medio hutsak direla internazionalista horien helburu ideologiko eta abarren gauzatzerako; horien artean, Espainiaren zatiketa ingelesen mesederako.\nInorekin alineatu gabeko mugimendu identitario batek gidatu izan balu prozesu hau, mundu guztia legoke bere kontra eta prentsa internazionalean “faxista”,”nazi” eta halakoak irakurri beharko genukeen gutxienez. Gatazka honek gainera ke-kortina moduan egiten du Madrileko gobernuan dagoen mafia kriminal horren zakarra ezkutatzeko. Baina tira, gutxienez adore apur bat erakusten ari dira katalanak, baita euren arteko elkartasuna eta antolakuntza eredugarria, eta hori ez da gutxi. Nahi bai Euskal Herrian tankerako konpromezuaz gozatu. Badugu hortikan ikasteko.\niraila 26, 2017 at 8:24 pm #970\nBueno, badirudi estatua ez dela geldirik geratuko kataluniako matxinadaren aurrean\niraila 27, 2017 at 1:26 pm #971\nZer uste zuten ba katalan bihotz onekoek edo Gure Esku Dago-tarrek? Oso ondo geratzen dira kameren aurrean irrifarreak eta kolorinetako ohialak, baina errealitatea bestelakoa da. Politika botere kontua da, eta jakina da agintea duenak ez duela erraz uzten. Esan nuen bezala Espainiak eginahalak eta bi egingo ditu Kataluniak kate motzean jarraitzeko, eta desmadre honetatik beste ezer baino lehen hainbat irakaspen atera beharko genituzke euskaldunok. Pare bat aipatzekotan:\n1) Herria osatzeko/egiteko hizkuntza (kultura?) propioarekiko koherentzia.\n2) Herria askatzeko bide instituzionalaren antzutasuna.\nDatozen egunak intentsoak izango dira, ikusiko dugu ea nola doan hau guztia. Urak baretzean analisirako tartea izango da. Ondo izan\niraila 28, 2017 at 9:29 am #972\nHerria askatzeko bide instituzionalaren antzutasuna?\nBotazio demokratiko batean gehiengorik lortzen ez baduzu, orduan tematuko zara bide “ez instituzionalean”? Horri nola deitzen zaio? Gehiengoaren kontra “askatasuna”ren bideari jarraitzea?\nNire ustez arazoa oso erraza (eta zaila) da, lortu dezagula gehiengo aski gure herria izan nahi duen bezala proklamatzeko.\nBaina gehiengo askirik ezean Estatuta probokatzea, frustrazioa eta mina eragiteko, bide hori niretzat oso okerra da.\niraila 28, 2017 at 2:07 pm #973\nZuk diozu gehiengo aski behar dela estatuari konfrontazioa planteatzeko. Nik diot gehiengo absoluturik ezin dela lortu gaur egungo gizarte multikultural eta fragmemtatuan. Giza aniztasun eta interes ezberdin gehiegi helburu komun justu eta zilegi bakar bat jarraitu behar izateko.\nKatalunian bertan procesa kolektibo askok babesten dute, feministek, komunistek, burgesia ertainak, funtzionarioek, baita anarkistek ere, pentsa! Gehiengo handiak ordea beren posizioa hobetzeko aukeratzat hartzen du kontua, askatasuna zilegi izanagatik mentalitate materialista hutsean oinarrituta dagoen aldarria dela iruditzen zait niri. Nire elkartasuna dute hala ere, baina ez dut uste eredugarria denik.\nNi haratago noa, gure herriaren borroka epe luzekoa baita. Oraintxe Kataluniaren moduko prozesu baten bidez EHk estatu konbentzional bat osatuko baluke seguru nago espainiera eta frantzesa hizkuntza ofizialak izango liratekeela. Euskararen erabilera apur bat igoko litzateke hasieran baina Irlandako eredurantz jarraituko genuke gainbeheran. Kantu zaharrak geroz eta jende gutxiagok abestuko lituzke baina momentuko reggaeton kantua denek ahotan eduki, eta erromeria gutxiago eta diskoteka gehiago egongo lirateke etorkizunean.\nGaur egun nagusi den balore eskalan oinarritutako estatu batek ez ditu euskaldunon oinarrizko arazoak konponduko, azaletik makilatu arren. Eta horretarako giltza herriak du, guk dugu. Bizi nahi hori aktibatu behar da, inertziari buelta eman eta euskalduntasuna egitan sentitzen duten horiei begiak ireki. Txikirako enbidoek (politika formalak) ez dute partida irabazten, handira, pareetara eta jokora botatzeak baizik. Herria indartsu bada bere kasa hasiko da independentzia/askatasun prozesua, baina gauden egoeran egonda etxe barruko kuxidadea konpondu behar da lehenik, hizkuntzaren erabileratik hasita. Segurtasunik gabeko abenturetan sartzea oraintxe bertan etxekalte besterik ez da izango guretzat\niraila 28, 2017 at 11:39 pm #978\nNik ez dut ezer esaten konfrontazioari buruz, baizik eta borondate metaketa proposatzen dut, hau da, gehiengoa.\nNiretzat konfrontazioa okerra da, besteak kasu honetan bere gehiengoari begiratzen baitio, guk gure kontsideratutako gehiengoa makur arazteko.\nEta zoritxarrez, euskaldunok ez diogu gure buruari galdetzen: zein komeni zaigu gaur egun Espainiako gobernuan izatea? Edota pentsatzen al dugu ezker muturreko gobernu batek bere hitz politak beteko dituela bere hazienda propioaren kontra?\nNiretzat intebentzionismo iraultzaile hori guztiz okerra da: Kataluniak hausturaren bidea hartu badu ezkerreko batzuk pentsatzen dutelako hobe dela aberri arazoaz konfrontazioa sortzea, nik nere buruari galdetzen diot, horrek Euskadiri mereziko lioke, edota ez dugu horren eredurik izan gure historia gertuan? Ez al dugu ikusi nora eraman gaituen haustura iraultzailearen bidea?\nNik ez dut pentsatzen katalanak ezertan, politikan diot eta espirituaren ere, gure aurretik direnik.\nHizkuntzari dagokionez, hizkuntza nortasunaren kanpo adierazgarria da, eta euskara ahula bada euskal nortasuna, beste maila askotan, ahula delako da. Oteizaren euskal estiloaren zertzelada zaharrak gogoan ditut, nola une batean posible izan zen euskaltasunaz sakonki gogoeta egitea, ohiko politikaren txikikeriak (eta horretan arrazoia duzula iruditzen zait) elkarren arteko elea zapuztu gabe.\niraila 29, 2017 at 12:02 am #979\nBai, euskaldunok ere ikusten ari gara historia eta identitaterik gabeko nazioa izatearen ajeak. Baina ez gara bakarrak, Europa osoan damutzen ari dira dekonstrukzionismoaren erokeriaz. Kontua da askorentzat berandu izango dela, haien nazioaren buruzagi guztiak erosiak baitaude.\nIraultzak nora eraman gaituen ordea… zenbaitzuetan gogoratu behar da nondik atera gintuen haustura iraultzaileak. Mugimendu orok du gorakada eta beherakada bat.\niraila 29, 2017 at 8:11 pm #989\nHaustura iraultzailearen estrategia hori órdago bat da, finean, eta karta guztiak aldeko eduki behar dira jauzi hori arrakastaz emateko. Kalte-ordainetan erreparatzea besterik ez dago mugimendu horren porrotak dakarren fakturaz jabetzeko. Banago ez digula gehiago kaltetu estrategia horrek kolonialismoak baino azken hamarkadatan. Katalanek ere ez dituzte euren alde karta guztiak, eta oso mugimendu arriskatuak burutzen ari dira, nahiz eta badakiten jokatzen azkartasunez. Ikusiko dugu nola bukatzen den partida hau. Gure kasuan, akaso, egunen batean, historiak berak emango digu aukera jauzi horretarako (adibidez, kurduek egun, Siria eta Irakeko aferekin dituzten aukeren antzera). Estrategia hori ontzat hartuko bagenu, gure egitea egun litzateke momentu historiko horretarako euskal nazioa bere esparru guztietan indartzen joatea, apurka apurka, ehuleak maindirea josten doan moduan, katalanek hamarkada guzti horietan egin duten moduan kultura eta hizkuntza uztartuz, gu gatazka “iraultzaile” baten odol-hustukerian genbiltzan bitartean. Indartu beharreko esparrurik garrantzitsuenak euskal oinarri etnikoak lirateke, politikoak baino, nire ustez. Europar estatuak ahultzen doaz pixkanaka, eta seguraski iritsiko da egun bat non bi estatu zapaltzaileen desegitea gauzatuko den. Euskal Herria indartsu badago momento horretan, aukera garbi bat izango du bere ahalduntzea gauzatzeko. Sagarra usteltzen ari da, itxoin dezagun eta indartu gaitezen, bada, erortzen den unerako\nGehiengoaren estrategiak, aldiz, ez du zentzurik ikuspegi politiko batetik, gure arazoa ez baita mugimendu edo alderdi politikoarena, hots, bozkatzaile-kopuru nahiko bat lortzearena. Gure arazoa etnikoa da, edo nazionala nahiago bada, eta gehiengoaren bidezko estrategia ontzat hartzen badugu, ikuspegi ezberdin batetik eragin behar diogu, hau da, ikuspuntu etniko batetik. Gehiengoaren bidez garaitzeko modu bakarra mairuek egiten duten konkista demografikoaren eredua gure egitea da, eta, horretarako, euskal familia etnikoen ugalkortasuna indartu behar da. Hobe esanda, esfortzu ekonomiko, politiko eta sozial gehienak oinarritu beharko lirateke euskal etniaren ugalkortasunean eta Euskal Herritarren euskalduntzean. Eta hor sartzen dira egun politikoki ez-zuzenak diren neurri asko. Hor katalanek galtzekoak dauzkate, herri superprogre guztien moduan: geroz eta katalan etniko gutxiago dira, mairu eta espainolen mesedetan. Orain bertan nekez lortu badezakete balizko gehiengo bat txarnego askoren laguntzarekin, euren azken aukera izan daiteke presio demografikoa dela-eta. Agian arrazoi horregatik bota dute ordagoa orain katalanek, nork daki.\nurria 1, 2017 at 4:47 pm #1009\nherri gehienetan arazorik ez momentuz… hala jarraituz gero, hankasartze izugarria inperioarengandik, ez bero, ez hotz… kameren aurrean gaizki gelditu baina erreferenduma ahalbidetuz\nurria 3, 2017 at 9:48 am #1014\nIkaragarria kataluniako herri mugimendua. Kolonizatuak zeuden kataluniar gutxiak ere hurbiltzen ziren hauteslekuetara, guztiak katalanez hizketan, NOaren alde zegoen asko ere. Haiek herri dira, katalana nonahi, errepresiopean ikustean haien herria pasibo asko mugitu da… Eta espainiar okupazioaren estrategiak gerra galdu ez duen arren, igandeko bataila guztiz galdu zuen. Ez hotz, ez bero. Brutalitate horrekin ere ez zuten hauteslekuen %10a itxi, eta prentsa internazionalean egoera den modura agertu da: estatu bat okupatzen duten brutoak dira espainiarrak. Esaterako, gu egon ginen herrian polizia gerturatu bai baina hospa egin zuten, ezta saiatu ere.\nDena dela hemen zerbait arraroa gertatzen ari da. Europako telebista batzuetan mugimendu independentistak landu zituzten igandean, eta horietan, Milanekoa ere agertzen zen baina ez gurea. Julian Assange esaterako, twit bat idatzi zuen hemengo mugimenduari buruz, eta 30 segundutara ezabatu zuen, oso arraroa. Eta bistakoa dena noski, hemen 500 hildako, 10.000 torturatu, egunero biolentzia eta zentsura, eta ignoratu gaituzte. Nik nire teoria dut honi buruz, geroago landuko dut, baina baliteke elite globalentzat gure herria zentzu spengleriarrean Odolarekiko grin historikoa edukitzea, eta haien Urrearen diktaduran guk lekurik ez izatea.\nEdozen modutara Visca Catalunya, lor ezazue zuen estatua! Apur ditzagun inperioak.\nurria 3, 2017 at 1:58 pm #1016\nGaur greba orokorra, eta erabat ziurra ez bada ere aste honetan (bihar seguruenik) alde bakarreko independentzia adierazpena. Hala dirudi dela katalanen plana. Asko dago jokoan, eta eszeptiko naizen arren edozer gertatzeko aukerak irekita daude.\nurria 5, 2017 at 4:40 pm #1033\nTentazio handia dut orain artekoari buruz hausnarketa sendo bat plazaratzeko, gauza asko baitaude mamitzeko, baina hobe itxaron apur bat, partida amaitzetik urrun dago-eta. Dena den, Borboiaren mezu irmoak eta Europar Batasunaren babes-ezak kolpe moral bat eragin dio hasierako euforia horri, edo hori da nire lagun katalanengan nabaritzen dudana, izan ere, partida hasi baino lehenago jada etsitu dutela dirudi. Oso jarrera infantila da pentsatzeak Urriak 1eko performance negar-eragile horrekin dena eginda zegoela, zibismo eta pazifismo itxurakeriek hanka motzak baituzte nahiz ta orain ETAk dioen hori dela bide bakarra (lol). Eta ez da indarkeria erabiltzearen kontua, ez ditzagun kontzeptuak nahasi, horixe baita nik herri katalanarentzako nahi dudan azken gauza, are gehiago horren argia denean euren elite mafioso gidarien interesek ez dutenenan nazioarekin zer ikusirik (2018an bukatzen da Andorrako banku-sekretua).\nBarrabil kontua da: ez du Estaturik merezi horretarako dena emateko prest ez dagoenak, eta orain katalanen txanda da demostratzeko ea Estatu hori merezi duten ala ez. Apustu egingo banu, esango nuke katalanen barrabil burgesak ez daudela sakrifizio handietarako prest, eta aitabitxi atzerritarren (Kapital handia? Israel? OTAN?) laguntza finantzero eta militarrik ezean Estatuaren indarrak berandu baino lehen bukatuko duela errebolta “zibiko eta pazifiko” horrekin (azken aldian TV3an modan dauden bi hitzak). Hala ere zurrumurru ilun dexente irakurri ditut azken egunetan, non zenbait mosso eta komandoren altxamendu armatu hipotetiko batekin lotzen diren base-militar portugaldar batean edo Madrileko arma-dena handi batean eginiko arma-lapurretak, eta nire radar konspiranoikoa alerta gorrian dago hori dela-eta. Espero dezagun, dena den, herri katalana ez dadila bere aitabitxi internazionalen biktima bihurtu, Ukraniarren antzera, deabruarekin oheratzea arrisku handiko kontua da eta.\nurria 5, 2017 at 8:57 pm #1034\nEspainiako gobernua eraso ekonomikoekin hasi da, Kataluniatik enpresa Katalanen irteera azkartzeko dekretua prestatzen ari dira. Beraz, burujabe izan nahi duen herriak beste herrialdeko menpekotasuna murriztu beharko du horrelako erasoak ekiditzeko. Oinarrizko baliabideak (janaria, energia…) kontrolatzen ez dituzten herrialdeek, burujabetasunik gabeko herrialdeak dira. Horregatik, bertoko produktuen/zerbitzuen kontsumoari lehentasuna eman behar zaio eta ahal bada, EH-an egoitza duten aberri gabeko kapitalisten enpresen ordez euskal kooperatibeei erosi.\nurria 10, 2017 at 7:19 pm #1123\nBadakizue zer sentitzen den neskatxa batek gau osoan zehar berotzen zaituenean eta gero, azkeneko momentuan, etxera doala esaten dizunean…? Ba horrela sentitzen naiz jajaja\nurria 10, 2017 at 8:19 pm #1124\nAi, azkenean CiUko burges hauek askok esaten genuen oilobustiak direla baieztatu da. Desengainu galanta kataluniar herriarentzat. Batzuek governa “Eslobeniar bidea” deiturikoa bilatzen ari dela esan dute, baina baliteke honelako aukera bat historian inoiz gehiago ez errepikatzea. Partida ez da bukatu, baina independentismo katalanak kolpe latza jaso du gaurkoan. Adi egongo gara, ikusteko dago mobilizazio maila hustuko ote ez den gaurkoarekin. Izan ongi!\nurria 10, 2017 at 11:07 pm #1126\nGordina izan daiteke nire ikuspegia, baina, ene ustez, askatasuna ez dago oilobustientzako egina, aitzitik, espiritu aristokratikoei dagokien eskubidea da, adorez eta sakrifizioz irabazia. Nire ikuspegitik, merkatarien propio diren trikimailu eta azerikeriek askatasunerako bide noblea zikindu besterik ez dute egiten, baita egun horrenbeste arrakasta duen estrategia biktimistak ere, aske den herri baten espiritua askatasuneranzko bidean eginiko sakrifizioen bitartez eraikitzen baita. Kasta katalanak bere herria behartu du azpikeriz eta biktimismoz beteriko bide batera, baina bide horrek ez du euskal arimarekin zer ikusirik. Gu ez gara merkatarien herri bat, gu gizaseme askeen ondorengoak gara, aitonsemeak, zeinek euren libertadeak defendatu zituzten euren biziarekin inolako antzezpen eta sentiberatasun afeminaturik gabe. Eta hala izan beharko luke gure bidea ere, euskaldunoi dagokigun harrotasunez buruturikoa. Ez dezatela nirekin kontu egin bide katalana gurera ekarri nahi duten horiek.\nurria 11, 2017 at 9:27 pm #1134\nGeroak esango du Puigdemont estratega azkar bat, traidore koldar bat edo saldu hutsa izan ote den, baina independentziazaleei oraingoz jokaldia gaizki baina okerrago ateratzen ari zaie:\nurria 20, 2017 at 1:17 pm #1238\nHari hau berri ere gainera ematea tokatzen da. Geroz eta argiago geratzen ari da estatu propio bat sortzeko Kataluniar bidea antzua dela (gaur egungo testuingueuan bederen). Azken asteak Espainiar interesen balantzaren alde izan dira, independentzia orain dela 20 egun baina hurrunago ikusten da eta badirudi ez dagoela atzera buelta hau geldituko duenik.\nProces luze honen ondoren lortzen dena 0 patatero bada kataluniar herria desmobilizazio eta apatia egoeran geldituko dela aurreikus daiteke. Hainbeste indar ezertarako egin ez duenaren etsipena eta inpotentzia sentimenduak azaleratuko dira, hemen ETAren borroka armatuaren errendizio ondorenean gertatu den bezala (bi errealitateen arteko distantziak mantenduz). Bide guztia alferrikakoa izan dela argi egonda ere, euskal progresiak bere gainbeheraren eta base sozialaren desmobilizazioaren konponbidea procesaren antzerako zerbait antolatzean ikusi du. Jendearengan ilusioa piztu nahi dute beraien erreditu politikoarentzat, ildo horretan egindako edozein egitasmok ezertarako balioko ez duela jakinda ere. Hona lilura inozoaren adibidea:\nDisidenteok analisi zorrotza egin behar dugu bide katalanak erakutsi digunaren inguruan. Irakaspen garrantzitsuak uzteaz gainera gainerako abertzaleei begiak irekitzeko aukera eman digu. Ekin gogor!\nurria 20, 2017 at 6:14 pm #1241\nProzesuaren atzean dauden buruek biktimizazioaren estrategiaren alde egin zuten apostu, Europa eta munduari herri oprimituaren irudia saltzeko asmotan. Horren erakusle da “HELP CATALONIA” propaganda bideoa, zeinak barre-algara gehiago eragin dituen malkoak baino. Niri performance guzti horiek auzo-lotsa eragiten didate, egia esan, eta jada gogaitua nago gauza horietaz. Gogoan ditut 2010-2011ko greba orokorrak Bartzelonan, non Gossoek gomazko pilotak eta ke-poteak jaurti zituzten hurbil-hurbiletik hor genbiltzan manifestarion aurka zauritu asko eraginez (batzuek begia galdu zuten eta guzti). 15-Mko akanpada hustu zutenean, ere, egundoko jipoia banatu zuten Gossoek berriz ere.\nEta zer esanik ez Euskal Herrian jaso dugunarekin, ehundaka manifestaldi eta ekimenetan, zauritu-larriak eta hildakoak barne. Horren aurrean, ezin daiteke esan bereziki gogorra izan zenik poliziak edukitako jarrera urriak 1ean, zenbait kolpe eta bultzakada izan baziren ere. Izan ere, Estatua biktimismo-estrategia horren jakitun da, eta ez die independentzia-zaleei martiririk oparitu nahi, eta horregatik ez du ezarri 155a, horregatik ez ditu bere zakurrak atera kaleetara eta horregatik ez ditu lider independentista guztiak zuloan sartu berehalakoan. Badirudi nahiago duela gauzak bere kabuz usteltzen utzi, eta, giroa apur bat hoztu denean akaso, orduan ekin atxiloketei. Buru independentistek hobe dute beste karta bat eduki mahuka-azpian, badirudi jendeak ez duela erosi euren propaganda biktimista prentsa britaniar, gringo, errusiar eta israeldarra (globalista, finean) alde izanik ere. Horren kontra, esango nuke dexente zikindu dela euren irudia horren erruz europa-mailan, jendea tontotzat hartu izanagatik akaso. Niri behintzat nahiko ezduina iruditzen zait mundutikan biktima zapalduaren itxura ematen ibiltze-hori, eta berdina esan daiteke euskaldunon kasuan non urte dexente ibili garen pena eman nahian. Bada garaia ikuspegi duinago batetik ekiteko gure borrokari, bizitasun eta harrotasun handiago batetik, kontxo.\nurria 26, 2017 at 12:18 pm #1289\nBeno, argi gelditu da euskaldunok GUZTIA, baina GUZTIA egiten dugula gaizki eta katalanek GUZTIA GUZTIA ondo. GUZTIAN ikasi behar dugu haiengandik.\nOrain jendea dabil esaten Puigdemont reptiliano español bat dela, Urkulluren antzera. Baliteke. Baina baliteke ere ohartzea apustua galdu dutela, haien estatu independiente eta ez okupatua ez dagoela orain eraikitzerik. Oso serio diot, biak dira posible. Oraingo batailan guztia badute galtzeko, zertarako egingo dute salto eta gerra galdu guztiz?\nurria 28, 2017 at 2:08 pm #1293\nLehenik eta behin, zorionak Katalunia!\nIritsi da egiaren ordua, iada ez dago atzera bueltarik. Ia denok (ni barne) uste genuen baina askoz ere hurrunago heldu dira kataluniarrak. Orain lortutakoa nola defendatu, estatuaren esku hartzea ekidin eta froga gainditzen bada estatu berriaren egiturak osatzean datza erronka. Erronka zaila, baina orain arte Madrilen erasoei aurre egiten maisu izan dira, beraz ikusiko da zer gertatzen den ondorengo egunetan. Nire apustua: atxiloketak, botere guneen okupazioa eta autonomia bertan behera geratzea. Herritarren mobilizazioak antzuak gertatuko dira, GCren indarraren erabilera ikusiko dugu berriro inork aurre egiten ez dien bitartean.\nIzan ere ondorengo egunetan gertatuko dena funtsezkoa izango da, euskal abertzaletasun instituzionalean ezarriko diren paradigmak zehaztuko dituelako. Gogoratu abenduaren 5ean Gure Esku Dagoren kontsulta txupigai horietakoak daudela hainbat herritan, eta parte hartzea asko baldintza dezakete gertaerek. Eta era berean parte hartzeak gauzak ondo egiten ari ez denaren abisua eman diezaieke euskal progreei. Disidenteok garenok argi dugu gure bidea bestelakoa dela, helburu sakonagoak ditugulako eta horrek epe luzeko estrategia eskatzen duelako. Baina gure inguruko askorengan begiak irekitzeko aukera ematen digu egoera honek, progresiaren ez buru eta ez hankarik gabeko ametsak eta Madrilen izaera autoritarioa agerian uzten ditu eta. Madrilen izaeraz puska bat bagenekien iada, baina progresiaren iupi mundua eta planteamentu zentzugabeak errealitate gordinarekin topo egiten dutenean gauzak nolakoak diren tupustean ikusiko ditugu askok. Geroak esango du. Izan ongi\nazaroa 3, 2017 at 2:34 pm #1385\nAste bete eta gero, ditxosozko independentzia paperean geratu dela da ondorioa. Kataluniak Espainiako Erresumaren parte izaten jarraitzen du, bere liderrak atxilotuak izan dira eta independentisten gehiengoak berak badirudi bukatutzat eman duela abentura. Orain manbo osteko ajea dator, ikusteke dago ea nola eragiten duen porrotak gure herrian eta ea zerbaitetan aldatzen dituen gauzak. Oraingoz ‘gure’ progreak porrota ezin onarturik dabiltza, nahiz eta kalean gehiengoak Kataluniarekiko distantzia mantentzea ezinbestekotzat jo. Ondorengo artikulua irrazionaltasun progrearen adibide:\nZuon ustez nola eragingo du procesaren porrotak EHn? Alderdiez gaindi, kaleko jendeak zein erreakzio izan du orokorrean?\nazaroa 3, 2017 at 8:48 pm #1387\nFinean, ez da posible egiazko independentzia bat gehiengo nagusirik gabe, azpiegitura estrategikoen (aireportuak, portuak, autopistak, energia-zentralak) jabe egin gabe, gobernu eta administrazio-erakundeak sortu edo menpean hartu gabe (polizia eta armada-koartelak barne), babes internazionalik gabe… eta guzti hori ezin daiteke lortu deklarazio politikoen, manifestaldien, tweeterreko txioen, propaganda-performanceen, eta arrazoi gutxiko biktimismoaren bitartez. Guzti hori ke-hutsa da. Balio dezake prozesuaren fase batean jendearen arreta eta babesa erakartzeko, baina ezer gehiagorik gabe guzti hori ke-hutsean geratzen da. Gogoratzen dut lagun katalanekin hizketan, pentsatzen zutela soilik horrekin bidea egina zutela giza eskubideen “Europa” eta bere babesa argudiatuz. PDeCATek dio Eslobeniako eredua jarraitu nahi dutela, baina ez dute esaten Eslobeniarrek 50.000 soldadu eta polizia armaturekin egin ziotela aurre Yugoslaviako armadari herritarren %90aren babesarekin 10 eguneko gerran 60 bat hildako, 150 zauritu eta 5000 atxilotu suertatuz, eta hori guztia mendebaldeko potentzien laguntza osoarekin, hau da, guztia euren alde izanik. Eta niri ez zait iruditzen horretara iristeko prest daudenik buruzagi zein herritar katalanak, orain artekoa ikusita behintzat, eta gainera %40 baino gutxiago direlarik independentziaren aldekoak. Dena den, badirudi kontua luzerako doala, beraz ikusteko dago oraindik guzti honen bukaera.\nazaroa 3, 2017 at 9:55 pm #1388\nNi betidanik izan naiz mesfidati estrategia sektore batean soilik zentratzen duten proposamenekiko: armak, kulturan, proletargoa, enpresaritza, mobilizazioak, instituzio kolonialak, laguntza internazionala… argi dago nazioa eta estatua osatzen duten atal guztietatik egin beharko dela tira. Herri batek kolonia bat izatetik atera nahi badu boteretsua izan behar du arlo bakoitzean. Hor dago gakoa. Eta katalanek oso ongi egin dute baina nik uste dut goizegi egin dutela saltoa, edo agian konsideratu beharko dugu orain egin dutela ukabilkada mahaian, baina bideak hamarkadak hartuko dituela gogoan dutela. Esango nuke dena dela goizegi abiatu direla besterik gabe, ez baitute Espainia ezagutu, ez baitute hemengo gordintasuna ikusi. Eta bai han eta bai hemen, uste dut jendea gailurrera edo behatzera dagoela begira, independentziara. Horren aurretik ere egin behar eta egin dezakegun guztia… estrategia egokiarekin, benetan herri boteretsua izan gintezke, agian Frantzia eta Espainia gu gainetik kentzearren independentzia oparitzeraino. Hau izan behar du bitarteko helburua, herri horren zabal eta boteretsua izan gure inbaditzailearen etnia bera kolokan jarri arte.\nBeraz herri bat indartzeko bidean ez dago misteriorik, estrategia integrala behar da. Beraz, gakoa da ez dagoela “gakorik”. Akaso, ideia oinarrizkoenak, oinarrira itzulera egin behar dugu: batasuna, kohesioa, helburuetan zentratzea, irudimena, ausardia eta pertseberantzia. Kontua da Espainia eta Frantziak ez digutela hau bera hasten ere uzten, eta hemengo ezker zein eskuin zerbitzariek ez dutela egiten eta ez dutela egiten zuten ere.\nAzken finean hau da nazioari begira nik egingo dudan (eta horrenbeste gorroto dudan) sustapena, hau da egin behar duguna. Dena dela zentratuko naiz ea guk, taldetxo bezala, zer egin dezakegun.\nEta katalunian zer gertatuko den… ez du jada gehiegi axola. Zertarako begiratu malabarismoz eta txiripaz ea estatu independientea aurki lortuko duten… hobe gu zentzu guztietan boteretsuago egiten joan halako atzerako artaziak egin ordez.\nazaroa 30, 2017 at 3:57 pm #1572\nabendua 1, 2017 at 8:45 pm #1575\nAnalisiarekin erabat bat egiten ez badut ere zertzelada interesgarriak ematen dituela esan beharra dago. Proces zale fanatikoenak ere hasi dira onartzen XXI. mendeko testuinguru honetan estatu berrien sorrerak prezio oso garestia daukala, eta gure herriak, mendebalde dekadente honetako adibide garbi gisa ez duela sakrifiziorako inolako gogo eta indarrik. Eta kataluniarrek berdin. Procesetik atera daitekeen leziorik garrantzitsuenak hori behar luke, ea abertzale instituzionalistei ere behingoz buruan sartzen zaien. Herri gisa daukagun apurra urrearen pare gorde, gure arteko loturak sendotu eta egoerari epe luzerako ikuspuntuarekin aurre egitea tokatzen zaigu orain.\nAskatasun Ligaren proposamena zeharka bada ere azken urteetako ustezko irtenbide politikoen porrotetik dator. Guk argi ikusi dugu, eta pixkanaka jendea ari da ohartzen proiektu maximalistetatik haratago herria oinarritik lantzen hasi behar dela, familia eta norbanako indartsuak sortuz, ahalik eta elkartuen eta autosufizienteenak. Herria indartsu egoteko norbanakoek indartsu egon behar dute, eta herria indartsu egotean zabalduko dira independentzia politiko baterako aukerak, testuinguru geopolitikoak horretarako aukera eskaintzen duenean. Adibide gisa, webgune honetan han-hemendik aipatutako Herri Kurdua.\nabendua 1, 2017 at 9:48 pm #1576\nBai, azken artikuluan azaltzen da Herri Kurduaren sekretu nagusia bere biziraupenerako. Sistema tribal batean daude antolaturik, hau da, leinu edo familia handien arteko sare etniko batean. Hori dela-eta izan dira gai inguruko inperio eta kulturen eragin boteretsuari aurre egiteko mendeetan zehar, baita gaur ere.


Kirol hitzordu ugari izango dira asteburuan | Mondraberri Arrasateko Ataria\nHasiera Kirolak Kirol hitzordu ugari izango dira asteburuan\nMondrak, Leintz Arizmendik eta Ford Mugarrik etxean jokatuko dute, bitartean Mondragon Unibertsitateak Nafarroa aldera bidaiatuko du. ARTk eta Mondratek atsedenaldia izango dute asteburuan.\nFutbolak irekiko du asteburuko jardunaldia. Zaleek bi partidu izango dituzte ikusgai larunbat arratsaldean Mojategin. Mondrak arratsaldeko 16:30ean Ordizia aurka jokatuko du, bigarren txandako lehen partidua. Garaipena lortu ezkero Mondrak beste pauso bat emango du sailkapeneko beheko aldetik irteteko.\nOndoren Leintz Arizmendi lehiatuko da, hain zuzen, arratsaldeko 18:30ean. Andoni Ezkurraren talderi irabaztea oso zaila da, eta euren lidergoa horrela erakusten du. Oraingoan Ostadar taldearen aurka jokatuko dute garaipen berri bat eskuratzeko asmoarekin.\nIgandean berriz, beste bi partidu izango dira. Etxean Ford Mugarrik goizeko 11:30tik aurrera Ugeraga taldea hartuko du Iturripeko kiroldegian. Hondarribia Ilcapo taldearen aurka galdu ondoren, arrasatearrak garaipenaren ibilbidera bueltatzeko asmoarekin irtengo dira kantxara.\nBestalde, Mondragon Unibertsitateak Nafarroa aldera bidaiatuko du. Arratsaldeko 18:00etan Zizur Nagusiko Udal Kiroldegian Megacalzados Ardoiren aurka neurtuko dituzte euren indarrak Iñaki Ogaranen mutilek. Kantxa zaila izan da beti Nafarroako taldearena, baina momentu onean heltzen dira arrasatearrak.\nBukatzeko, Mondratek eta ARTk atsenenaldia izango dute urtarrilaren 26ra arte. Mondratek orduan emango dio hasiera denboraldiko bigarren txandari, eta ARTk igoera faseri ekingo dio.


Turkiako hauteskundeak: AKP gobernuko alderdiak gehiengoa berreskuratu du - EBko kazetaria\nAzaroaren 1, 2015\nAzaroaren 1ean, Turkiako Justizia eta Garapenerako Alderdiak (AKP) parlamentuko hauteskundeak irabazi zituen, ekainean galdutako gehiengoa berreskuratu zuen alderdia.\nAnadolu Agentziaren arabera, AKPk botoen% 49.4 irabazi zuen, oposizioko CHP nagusia% 25.4an, 20 ordu inguruan poling egunean.\nAhmet Davutoglu lehen ministroak adierazi du emaitza "gure demokraziaren eta gure herriaren garaipena" dela.\nAurreko inkestek adierazi zuten AKPk botoen% 40-43 artean soilik jasoko zuela, ekainean egindakoarekin bat etorriz - garai hartan, gehiengoa galdu zuen 2002az geroztik lehen aldiz, eta ondorengo koalizio gobernua osatzeko saiakerak. ekaineko hauteskundeen ondoren ez zuen arrakastarik izan.\nAzaroaren 1eko azken zenbaketan, ia emaitza guztiak lortuta, AKPk beharrezkoak zituen 276 eserlekuak baino askoz ere gehiago irabaziko zuen, eta horrek alderdiak gobernua modu isolatuan osatzea ahalbidetuko zuen. Hala ere, behin-behineko emaitza konstituzioa aldatzeko eta presidentearen botereak handitzeko erreferenduma deitzeko beharrezko eserleku kopuruaren faltan legoke, Recep Tayyip Erdogan AKPren sortzailea.\nErdoganek AKPko aurkariek "gero eta autoritarioagoa" dela salatu dute duela gutxi, eta esan dute botoa ustezko joera hori geldiarazteko aukera dela.\nEkaineko hauteskundeez geroztik, Turkiako armadaren eta Kurdistango Langileen Alderdiko (PKK) militanteen arteko su-etena erori zen uztailean Estatu Islamikoaren (IS) ustezko militanteek atentatu suizida egin ondoren.\nSiriarekin muga ondoan izandako atentatuak 30 kurdu baino gehiago hil zituen.\nOrduan, Turkiak bere historia modernoko erasorik larriena jasan zuenean, 100 pertsona baino gehiago hil ziren batez ere ezkerreko manifestariek, HDP aldekoak barne, bomba atentatu suizidek hartu zuten bake mitinaren ostean.\nGobernuak esan zuen ISrekin lotura zutela.\nHDPk hauteskunde kanpaina txikitu zuen atentatuaren ondoren.\nKritikoek salatu dute Erdoganek HDPri laguntza babesteko indarkeria berritzea - gobernuak ukatzen duen zerbait.\nHDPko goi kargu batek Reuters agentziari esan dio emaitza partzialak "etsigarriak" izan direla.\nBoto gehien zenbatuta, HDPk botoen% 10.5 ditu —hau da parlamentuko 59 eserleku emateko, ekaineko hauteskundeetan aldarrikatu zuena baino 21 gutxiago—.\nGai erlazionatuak:AKPErdoganezaugarrifull-imageAhmet Davutoglu lehen ministroaRecepRecep Tayyip ErdoganTayyipTurkianTurkiako hauteskundeak


etxeko animalien babesa\nEATA Elkarteak agerraldia egin du Eusko Legebiltzarreko Ekonomiaren Garapen eta Berrikuntza Batzordean, etxe animaliak babesteko lege-proposamenari hobekuntzak aurkezteko.\nAgerraldira bi helbururekin joan ginen:\nDesagertzeko arriskuan dauden txakur arraza autoktonoen egoera ikusaraztea.\nAbeltzaintzako ustiategien errealitatea balioestea, ganadua gidatzeko txakurrek zein ganaduearen babeserakoek ustiategi hauetan egiten duten lanak duen garrantzia adieraztea ere.\nEtorkizuneko legearen zein alderdik jartzen dute arriskuan Euskal Artzain Txakurra?\nEztabaidagai den lege proposamenak alderdi asko arautzen ditu, eta horietan hobekuntzak sar zitezkeen, baina gure ekarpenak Euskal Artzain Txakurra (iletsua eta gorbeiakoa) kontserbatzeko eta artzain txakur gisa dituen funtzioak garatzeko kritikoak diren ataletan zentratu ditugu:\nBaimendutako gune zoologikoetan bakarrik kumatzera mugatzea.\nJarraian, agerraldiko bideoetarako eta aurkeztutako dokumentaziorako sarbideak utziko ditugu:\nKonpainiako animaliak babesteko lege-proposamenaren jatorrizko testua.\nEATA Elkarteak EHATErekin lankidetzan aurkeztutako proposamenak.\nEuskal Artzain Txakurraren Adiskideak Elkartea (Arluzea Jauregizar)\nEuskal Herriko Artzain Txakurren Antolatzaileen Elkartea (García-Diego Trueba)\nTaldeen txandako bideoak:\nLarrea Laso, Muriel (GP VP-C)\nSoto Rodríguez, David (GP EP-IU)\nPrieto San Vicente, Txarli (GP SV-ES)\nEtxebarria Astondoa, Itxaso (GP EH Bildu)\nTellería Orriols, Luis Javier (GP EA-NV)\nAgerraldi amaierako bideoak:


Rui Costa, Agostinhoren oinordekoa « Tropela.net – BlogaTropelaIragarkiakInformazioa:Zure iragarkia hemen ikusi nahi? Prezio bereziak herri mailako publizitatean.SarreraLehiaketakBlogaElkarteaPublizitateaArauak eta GalderakBilatu:BerriakTxioakArtxiboaPil-pileanIruzkinak -Raul Perez2012-06-17 21:27Beste lasterketakTxirrindularitzaRui Costa, Agostinhoren oinordekoaJoaquim Agostinhoren izena ezezaguna izango da guztiz tropelzale gehienentzat, 70eko hamarkadako ziklista baten izen-abizenak dira eta. Portugalek emandako ziklistarik onena inondik ere. Tourrean bost etapa irabazi zituen, tartean L’Alpe d’Huezekoa. 42 urterekin hil zen, Portugalgo Itzulian izandako eroriko baten ondorioz. Rui Costak ez zuen ezagutu, Agostinho hil eta bi urtera jaio baitzen. Dena dela, haren bidetik ari da Movistar taldekoa. Urtez urte, urratsez urrats. Iaz, Tourreko etapa eta aurten, etapa Romandiako sailkapen nagusian hirugarren eta Suitzan etapa eta sailkapen nagusia. Eta 25 urte besterik ez ditu…\nPortugalek emandako ziklisten artean, eta Agostinho ahaztezina alde batera utzita, Azevedo eta Paulinho datozkit burura. Azevedok lan izugarria egin zuen urtetan Armstrongen mesedetan; mendateetan ia-ia Armstrongen arerioei beraiei eusten zien. Paulinhok, bere aldetik, zilarrezko domina irabazi zuen Atenasko Olinpiar Jokoetan, Bettiniren atzetik sailkatuta eta Espainiako Vueltan eta Tourrean etapak irabazitakoa da. Saxo Banken ari da denboraldi honetan Paulinho.\nRui Costa Movistarreko harribitxia da,edo harribitxietako bat Kosta Ricako Amador eta Quintana kolonbiarra ere kate motzean jarraitu beharrekoak baitira –Route du Sud-eko irabazi du asteburuan Frantzian Quintanak eta joan den astean etapa erregina Dauphinen-. Joan den urteko Tourreko etaparik politenetakoa irabazi zuen portugaldarrak. Gogoratzen? Aldapaz jositako etapan nagusitu zitzaion Vinokourovi. Aurten Romandian hirugarren bukatu du eta Suitzan izugarri bikaina egin du, biribila guztiz. Bigarren etapa irabazi, Verbierreko gainean bukatu zena, eta maillot horiari eutsi dio. Tartean, denetik izan du: erlojupekoa, mendiko etapak eta atsedenik eman ez dioten aurkariak. Gaur podiumean Frank Schleck –ba zen garaia burua erakusteko!- eta Leipheimer beteranoa izan ditu ondoan. Tourrerako hautagaien artean ez dugu jarriko, jakina, baina agian datorren urtekoan…\nEzin aipatu gabe utzi Mikel Nieveren lana Suitza aldean. Hirugarren larunbateko etapan eta bosgarren sailkapen nagusian. Podiumak gutxigatik ihes egin diolakoan nago.\nEtiketak: Mikel Nieve, Rui Costa, Suitzako Itzulia « Inurriaren udaberri gozoa\nTropeltxorako sari ederra, Tropelari laguntzeko »


Aurtengo abuztuan bisitarien kopuruak gora egin du Igartubeiti Baserri Museoan - Artikulua - ORAIN Gipuzkoa\nAurtengo abuztuan bisitarien kopuruak gora egin du Igartubeiti Baserri Museoan\nIgartubeiti Baserri Museoak % 40 bisitari gehiago izan ditu 2017ko abuztuan, iazkoekin alderatuz\nHaria galtzen aldi baterako erakusketa eta martxan ipini ditugun zenbait esperientzia multisensorial izan dira bisitarien hazkundea eragin dutenak.\nBisitariek bertako produktu enogastronomikoak dastatu dituzte, beraien xaboiak egiten gozatu dute eta baratze ekologikoaren zaintzan lagundu dute, lurra lantzen, ereiten eta barazki ezberdinak landatzen.\nBisitarien jatorriari dagokionez aipatzekoa da turista nazionalen hazkundea, lehen postuan katalanak eta 2016an bezala balentziarrak bigarren madrildarren aurretik. Atzerriko turistak ere gehiago izan dira aurtengo udan, Argentinatik, Alemaniatik eta Frantziatik etorri zaizkigu.\nTxangozaleak, hau da, gertuko eskualdeetatik eta probintzietatik datozenak, beraien familikoek edo lagunek gomendatu dietelako hurbildu dira museora. Irratian egindako kanpainak eragina izan du mota honetako publikoaren presentzian. Turisten kasuan, nekazaletxeetako eta hoteletako jabeak izan dira Igartubeitiko informazioa eskaini dietenak. Baita turismo bulegoetan ere. Zentzu honetan udako foiletoaren hedapen kanpaina eraginkorra izan dela baieztatu dezakegu.


author_facet:"Castillo, Juan Carlos Martin" topic_facet:"Sistema elektrikoak, pneumatikoak eta hidraulikoak (Modulua - LOE)" topic_facet:"Mantentze-lan elektromekanikoa (Heziketa Zikloa - LOE). Erdi maila"\nEgilea: Castillo, Juan Carlos Martin Proposatutako gaia: Sistema elektrikoak, pneumatikoak eta hidraulikoak (Modulua - LOE) Proposatutako gaia: Mantentze-lan elektromekanikoa (Heziketa Zikloa - LOE). Erdi maila\n1 Automatismo elektrikoak, pneumatikoak eta hidraulikoak 1 Automatizazio industrialeko sistemen integrazioa (Modulua - LOE) 1 Automatizazioa eta robotika industriala (Heziketa Zikloa - LOE). Goi maila 1 Ekipamendu eta instalazio termikoak (Modulua - LOE) 1 Elektrizitatea eta automatismo elektrikoak (Modulua - LOE) 1 Elektrizitatea eta elektronika (Lanbide Arloa - LOE) Gehiago ... 1 Elektronika industrialeko tresneriaren mantentzelanak (Modulua - LOE) 1 Fabrikazio mekanikoa (Lanbide Arloa - LOE) 1 Fabrikazio mekanikoko diseinua (Heziketa Zikloa - LOE). Goi maila 1 Fabrikazio mekanikoko produkzioaren programazioa (Heziketa Zikloa - LOE). Goi maila 1 Fabrikazio mekanikoko sistema automatikoen programazioa (CAM) (Modulua - LOE) 1 Fabrikazioaren automatizazioa (Modulua - LOE) 1 Industria-automatismoak (Modulua - LOE) 1 Instalazio elektriko eta automatikoak (Heziketa Zikloa - LOE). Erdi maila 1 Instalazioa elektrikoak eta automatismoak 1 Instalazioa eta mantenimendua (Lanbide Arloa - LOE) 1 Lanbide Heziketa Mantentze-lan elektromekanikoa (Heziketa Zikloa - LOE). Erdi maila 1 Mantentze-lan elektronikoa (Heziketa Zikloa - LOE). Goi maila 1 Mekanizazioa (Heziketa Zikloa - LOE). Erdi maila 1 Mekatronika industriala (Heziketa Zikloa - LOE). Goi maila 1 Sistema automatizatuak (Modulua - LOE) 1 Sistema elektrikoak eta automatikoak (Modulua - LOE) 1 Sistema elektrikoak eta elektronikoak (Modulua - LOE) Sistema elektrikoak, pneumatikoak eta hidraulikoak (Modulua - LOE) 1 Sistema elektroteknikoak eta automatizatuak (Heziketa Zikloa - LOE). Goi maila 1 Sistema eta zirkuitu elektrikoak (Modulua - LOE) Guztiak ikusi ... gutxiago ...


Denboraldi hasiera ikusgarria Patagoniako erpin zorrotzetan - GARA\nAndinismoA Fitz Roy\nDenboraldi hasiera ikusgarria Patagoniako erpin zorrotzetan\nJorge Ackermann argentinarrak eta Michael Lerjen-Demjen suitzarrak �Un mar de sue�os� bidea (1.200 m, 7a, A3, M4) zabaldu dute Fitz Royko ekialdeko aurpegian. Hilaren 14 eta 16 artean egin zuten, estilo alpinoan eta paraboltik erabili gabe. 28 luze berri ditu.\nUfa, a ze hasiera ikusgarria! Era horretan azal dezakegu lasai asko Patagoniako erpinetan hasi berri den denboraldi berria. Hasi eta goi mailako lehen jarduera iritsi da. Protagonistak Jorge Ackermann argentinarra eta Michael Lerjen-Demjen suitzarra izan dira. Eskaini duten proposamen berria Fitz Royko ekialdeko aurpegi erakargarrian �Un mar de sue�os� bidea izan da. 1.200 metro eta 7a, A3 eta M4 zailtasunak.\nBiak ala biak oso gazteak dira: argentinarrak 26 urte ditu eta suitzarrak urte bat gehiago. Behin baino gehiagotan biek ala biek argi utzi dute sokada osoa zein eraginkorra osatzen dutela. Esku artean zuten helburua kosta egin zaiela baiezta dezakegu; izan ere, iazko urtarrilean zein abuztuan (hango neguan) pareta horretan saio bana egin zuten.\nEsan dugun bezala, Patagoniako denboraldi berriaren lehen jarduera esanguratsua dugu lerrootara dakarguna. El Chaltenetik iristen ari zaizkigun berrien arabera, dagoeneko mugimendu handia izaten ari da. Mundu osotik alpinista asko hurbildu da �kanpaleku nagusi� horretara, eta, besteak beste, Fitz Royko �Californiana� eta �Cerro Torreko �Ragni� bideak eskalatu dituzte.\nBaina gatozen Ackermann eta Lerjen-Demjenek osatu duten sokadak egin duen eskaladara. Marra luzea atera zaie: 1.200 metro. Hori bai, 28 luze berri ditu eta azken seiak �Ferrari� bidearenak dira. Zailtasun teknikoei dagokienez, zaila: 7a, A3 eta M4. Jarduera berri hau duela pare bat aste egin zuten, 14 eta 16 artean. Guztira, beraz, bi bibak.\nHori guztia aipatu ondoren, Patagoniako erpinetan zaintzen (saiatu, bederen) den estiloa aipatu behar dugu. Protagonistok estilo alpinoan eskalatu dute. Aipatu dutenez, ez dute soka finkorik eta paraboltik erabili, eta gaineratu dute pareta haietan aldarrikatzen den etika errespetatu dutela. Beraz, estilo arin eta garbiaren aldeko apustua egin dute; hori bai hormatzarraren goialdean sei fisurero utzi dituzte eta beste hiru, beheko partean. Jakina, han utzitako material hori penduluak egiteko erabili zuten.\nBi aste ez dira pasa bide berri hori zabaldu zutenetik, eta dagoeneko Lerjen-Demjen suitzarrak jarduera berrian bizi zutenari buruz idatzi du. Hurrengo lerrootan alpinista suitzarrak zabaldu berri duten proposamenaren inguruko azalpenak emango ditu.\n�Un mar de sue�os�\nEz dut zalantzarik norberaren bizitzan oso une on gutxi izaten direla: den-dena emateko aukera dagoenean, helburu handiak lortzeko aukera duzunean, norberaren ametsak egia bihurtzeko aukera duzunean... Uste dut bide berri horrekin soilik aipatutakoa erdietsi dugula. Geneukan guztia eman genuen, eta agian pixka bat gehiago. Saiatu gara eta kale egin dugu, baina saiatu garenean ez gara geure etikaz ahaztu. Genituen beldurrak gainditu ditugu, geure lanean sinetsi dugu, armonian egin dugu lan, talde modura, barre egin dugu, hotzak akabatzen ibili gara... Bai neguan bai udan egin ditugun saioetan den-dena eman dugu. �Un mar de sue�os� izena jarri diogu geure bideari; egia bihurtu den amets garrantzitsua izan da. Harkaitzezko itsaso batean geure marra sortu dugu.\nGailurrean ginen bitartean negar egin genuen. Ez zegoen ikuslerik, ez zegoen telebista-kamerarik... soilik dena eman zuten bi gazte. Baina pozerako betarik ez dago, soilik arrakastaren erdia lortuta geneukalako. Jaitsi egin behar genuen. 24 ordu rapelatzeko, beste lau oinez herrira iristeko... ordu piloa gelditu gabe. Baina horrek guztiak alpinismoa bakar zein zintzo bihurtzen du. Hori guztia alpinismoaren zati bat da, bideak izan dituen zailtasun teknikoak diren bezala.\nGure hirugarren bidaia zen, eta bagenekien azkena izango zela. Alabaina, ez zen ondo hasi. �Paso Superior� izeneko lepora iritsi ginenean, ohartu ginen neguan utzitako hainbat tresna desagertu zirela. Burua makur, buelta erdi egin genuen. Hala ere, azken saio bat egitea erabaki genuen.\nHilaren 13an berriro lepoan geunden. Jakin bagenekien gure azken aukera zela. Ordu gutxi lo egin, eta goizaldeko hiruretan martxan ginen. Ez geunden batere lasai, eta biok ala biok geure pentsamenduetan murgilduta geunden.\nBeheko sekzioa erritmoan eskalatu genuen. Sekzio zailak ziren, baina dena era egoki batean ateratzen ari zen. Erritmo hori ikusita, aurreikusitako denborari ordu erdia jan genion eta bidearen giltzara heldu ginen. Bazirudien dena gure alde zegoela, aurreikusitako guztia norabide onean zihoan eta eskalada era automatiko batean egiten ari ginen.\nHamabi orduz eskalatu ondoren, �Esperanza� izeneko erlaitzean geunden. Argi ikusi genuen neguarekin alderatuta baldintzak zeharo ezberdinak zirela. Horretaz jabetuta, hainbat luze era askean igotzen saiatu ginen. Batzuk askatu genituen; beste batzuk, ordea, ez.\nAipatu behar dut ere, aurreko egunetan elurra egin zuela eta haizeteak egon zirela. Hala ere, bakarrik ginen; bai, pareta horretan eskalatzen ari zen sokada bakarra ginen. Orduek aurrera egin ahala, haizea protagonista bihurtu zen, 100 kilometro orduko ufadekin hotza areagotu egin zen. Erlaitz txiki eta estu batean geratu ginen. Gaueko hamarrak ziren, eta, arnesetatik zintzilikatuta, lo egiten ahalegindu ginen.\nBiharamunean, berriro ere goiz altxatu ginen. Eskalatzen hasi eta oraindik eskalatu gabe zegoen tarte luze bati ekin genion. Zaila zen aurrean genuena, eta une batzuetan penduluak egin behar izan genituen. Gaueko hamarretan gure bigarren bibakera iritsi ginen. Pozarren geunden, nahiz eta jakin bagenekien gailurrerako bidea luzea izango zela.\nGailurreko eguna zen, eta goizeko seietan martxan jarri ginen. Gure hirugarren eskalada egunean zailtasunak samurtu ziren eta arin gindoazen. Luze batzuen ondoren, �Ferrari� bidearekin bat egin genuen. Erabaki logikoa izan zen; hots, �Ferrari� bidearen azken luzeekin bat egitea. Sei luze bakarrik ziren, baina lan eskerga egin behar izan genuen. Esate baterako, azkenengo luzearekin komeriak izan genituen. Eskuinaldea puskatuta zegoen, eta ezkerrera jo behar izan genuen. Mistoko sekzio korapilatsua izan zen. Arriskua hartu genuen, baina erabakia ondo atera zen. Azken luze gogor hori gainditu ostean, arratsaldeko bost eta erdietan tontorrean geunden.\nAtseden txiki bat hartu, eta ziztu bizian rapelatzen hasi ginen. Gure marrarekin alderatuta, �Ferrari� bidean soka zahar asko daude. Ez ginen batere haserretu, soka horiek orientatzeko baliagarriak izan zirelako. 40 rapel egin ondoren, oinak lurrean jarri genituen. 24 ordu pasa ziren bidearen sarrerara iritsi baino lehen. Hilaren 17a zen; goizaldeko seiak, hain zuzen ere. Gustura gaude eginiko lanarekin; izan ere, estilo alpinoan eskalatzeaz gain, bidea erabat garbi utzi dugu. Soilik fisurero batzuk geratu dira paretan, penduluak egiteko erabili genituenak.\nGuztira, 28 luze berri zabaldu eta eskalatu genituen. �Ferrari� bidearekin bat egin, eta marra horren azken sei luzeek gailurrera eraman gintuzten. Hiru saio izan dira, baina eskalada osoan zehar ez dugu iltzerik zein paraboltik jarri.\nJorge Ackermann eta Michael Lerjen-Demjenek �Un mar de sue�os� bidea zabaldu dute Fitz Royko ekialdeko aurpegian.\nGuztira, hiru saio behar izan dituzte erronka hori bukatu ahal izateko. Estilo alpinoan igo ziren, eta ez zuten paraboltik erabili.